
Liza lanos s emlékezéte." 


Irta: Dr. Boros György. 
Gyújts régi fénynél új szövétneket. 


Ezelőtt 14 hónappal hódoltunk a Dávid Ferenc nagy szelle- 
mének. A messzi távol ködében kerestük lábnyomait Fakult foliánsok 
molyette lapjait forgatva vártuk a hangot, melytől a Szentmihály- 
templomnak most is ép falai rezegtek. A durva kőtömeg elnyelte, 
a betűk csak nehezen érthető szavakba burkolt gondolatokat tar- 
tottak lekötve. Szerettük volna érínteni palástja foszlányait, meg- 
csókoltuk volna jobbkezének kövült maradványát, mint szent erek- 
lyét, de mindezekből sem jel, sem hang nem elégítette ki a mi 
kivánságunkat. Ez a nép jelt kivánt, de jel nem adatott néki. 

De hát mi zengi túl a bérceket, mi éli túl az éveket: a hír, 
a hír. Ez tudtul adta, hogy az ő nagy lelke belefújt abba a trombi- 
tába, amelytől a halottak megébrednek, az élők szívökhöz kapnak 
és fölpezsdült vérük hevétől hajtva haladnak tovább azon az uton, 
amelynek folytatása az örökkévalóság. 

Azon a megfutott uton erős lábnyomokat őrizett meg szá- 
munkra a XIX-ik száz esztendő. Ezeket saját szemünkkel láttuk és 
a Dávid Ferenc 21-ik püspöki utódjában Kriza Jánosban az új 
felvilágosodás tipikus papi alakját tiszteltük. Háromszáz év válasz- 
totta el őket egymástól. A XVI-ik, melyben Dávid élt, látta meg- 
semmisülni Árpád hős magzatait a csatatéren, de együtt emelke- 
dett föl a lelki sférák isteni honába azokon a szárnyakon, amelyeket 
Luther növelt s amelyekhez testet és lábakat adtak a többi refor- 
mátorok. Ő, Dávid, új lelket lehelt a testbe, de ahhoz nem volt 
elég harsány hangja, kellett még buzogány súlyát fölérő tolla, bátor- 
sággal páncélozott keble és harcra mindíg kész elszántsága. 

: Felolvasás az unitárius lelkészkör közgyűlésén 1911. okt. 28. Kolozsvár. 

A XIX-ik száz püspöke mint gyermekifjú látta tehetetlenség- 
ben sínyleni a korsikai oroszlánt, hallotta csörgeni a tollat forgató 
kézen a bilincset, érezte a vagyonától már százéve megfosztott 
kolozsvári gyűlekezet sinylődő szenvedését. Sem a hazában, sem 
egyházában nem látott egyetlen reménysúgárt ifjú évei legjavában. 
Sovány kezéből kiütötte a lantot a szükség koldusbotja. Ez a pap 
nem a reform-eszmék szárnycsattogásai között, hanem a bizony- 
talanság lassú haldoklása közben, talán ugyanolyan életkorban, 
jutott a főpásztori székbe, mint első elődje Dávid. 

; Ezután már fölfelé emelkedik csillaguk. 

A Dávid Ferencé rövid idei tündöklés után hanyatlani kez- 
dett s végül megfosztatott a világtól s talán még a világosságtól 
is. Dávid Ferenc reformátorsággal kezdette és martirsággal végezte, 
Kriza martirságban kezdette s jó reménységgel fejezte be, de ez 
már csak az új idők kebelén juthatott megvalósulásig. 

Három fő vonal barázdolja tagokra Kriza püspökünk életét " 
és jellemét : 

A szerénység, 

a tudás, 

a munkásság. 

E jellemvonások a pap és püspök, a tudós és író, az ember 
és családfő életmezején szemlélhetők. 

Én csak a pappal, a kolozsvári unitárius egyház lelkipásztorá- 
val fogok foglalkozni ezúttal. A püspök, a tudós, a költő, az 
egyszerűségben tündöklő ember és a szeretet hő forrását kiárasztó 
családfő jellemző és oktatólag ható életirányai más alkalomra s 
talán hivatottabb méltatóra várnak. 

De legyen szabad egy kis személyes visszaemlékezéssel kez- 
denem. 

Emlékemben fölújul életem négy esztendeje. Az ifjúi kor ábrán- 
dos, elmerengő, de gyakorta kitörő, sokat hivő, többet merő, mindíg 
a messzi távolba néző esztendei, itt ebben a széles utcában, ott abban 
a régi kollégiumban a Kriza János püspök örökös jelenlétében töltek 
el. Kissé meghajolt, sugár, magas alakja olyan, mint a bércélen álló 
magányos fa árnyéka a lehanyatló nap fényében. Bizonyos szent 
borzongás támad egész lényemben, amint rá pillantok. Tudom, 
hogy szelid, mint amilyen volt az ártatlanul szenvedett jó Jézus, 
tudom, hogy feddő szavától nem kell tartanom, mert az ajakáról 
elszálló hang oly csendes, mint az úr szellője az Édenkertben az 

esti szürkület kezdetén. A tanítványok kicsiny seregével együtt 
némultan nézem, miként erészkedik székébe hosszan lengő fekete 
ruhájában. Az iskola legkisebb szobája a szentekszentjévé változott 
és ő szól: szent, szent, szent a seregek ura és teljes mind a 
föld az ő dicsőségével. 

És szól a tudás bőségével, a régi egyházi atyák szavaival. 
Szól és elbarangol lelke a messzi távol ködébe, a magasság Iste- 
nének titkaiba. A tanítványok tudják, hogy hozzájuk szól, hiszik, 
hogy értik s csak amikor ismét eltűnik az árny, csak akkor veszik 
észre, hogy az egész egy pillanatnyi jelenés volt, melyből az öntu- 
datos megfigyelés, a részletező megértés hiányzott. 

Ilyen képe él lelkemben Kriza János püspöknek, a teológia 
(hittudomány) magyarázójának. A teljesen kezdő ifjú hogyan ért- 
hette volna meg azt, akit kortársai is csak részleteiben ha, de 
egészében vagy csak a kiválasztottak, vagy egyik sem értett meg. 

Ma, amidőn már nemcsak püspöki tekintélye hat rám, hanem 
a kor és a személy környezetének részletei, életének egyes mozza- 
natai is jórészt mind fölidézhetők, nyugodtabb megfontolással 
szólhatok élete és egyénisége hatásáról. De azt ne várja tőlem a 
t. hallgatóság, hogy olyan Krizát állítsak elé, amilyen a 21-ik 
unitárius püspök volt. Csak olyan lesz ez a Kriza, amilyen az én 
gyönge ecsetem alól kikerülhet. 

Kriza János az unitárius egyházban akkor jelent meg, amikor 
egy hozzá hasonló, de már nagy hírü pap, a kitünő szónok Szyl- 
vester György ifjan, váratlanul elhunyta után az egyház még nem 
tudott nyugvó ponthoz jutni a papválasztással. 

1835. évi május havában választógyűlésre hívja össze a kolozs- 
vári egyházközség gondnoka a hívek képviselőit s a három jelöltre 
esett 59 szavazatból 46-al megválasztják papjuknak Kriza János 
deákot és gondoskodnak külföldre küldéséről. 1837 őszén jő haza 
s megkezdi lelkipásztori működését. Betegséggel kezdi. A bekö- 
szöntés után talán félesztendeig is nem tudja végezni munkáját. 

A hivatal mellé szegődött a gyöngélkedés 5 életének nagy 
részében a megpróbáltatások edzik lelkét oly szilárddá, amilyen a 
Jézushoz méltó tanítványé kellett hogy legyen. 

Egy szenvedő egyház és senyvedő nemzet kebelén a Jézus 
tanítványa és szolgája megedződik bármely szenvedésre és nélkü- 
lözésre. Azt hiszem, hogy a mai kor papja megismerheti mind, 
amit sokat szenvedett egyházunk tagjai elviseltek s még sem fogjuk 

megérteni a Kriza János 26 éves papi szolgálatának sokféle nél- 
külözését, aggódását és örömtelenségét. Ha megértjük is csak azért, 
mert lelke nagyságát ismervén, tudni fogjuk, hogy a küzdelmek és 
nagy terhek súlya alatt nőtt oly hatalmassá. 

Midőn pappá lett, az ifjúság körűl fogja mint Tirteust, bámulva 
hallgatja lantja zengését és erejéből megedzett lelki bátorsággal 
hozzá lát a Remény kiadásához. A nemzeti irodalom vezetői tárt- 
karral fogadják a zsenge ifjakat és dicsőitik a főmunkást Krizát, 
mint költőt. Egy azon esztendőben lépik az unitárius egyház szol- 
gálatába Brassaival s a pezsdülő élet lüktetését érezve, ébredni 
kezd az egész egyház. 

Kriza 1840-ben a bölöni zsinaton föltűnik mint szónok, mint 
modern gondolkozó és reformátor. Ifiúi hév és aggódó bátortalan- 
ság hadakozik lelkében, de mégis elindul követségbe az örökké- 
való izenetével. Rajongva lelkesedik az emberi lélek nagyságát 
szemlélve, éppen mint kortársa Channing, aki az ember értékét 
nemcsak fölismerte, hanem krisztusi szelidséggel és páli bátor- 
sággal bevitte a szívekbe és az írásokba is. Éles látással betekint 
a Jézus tudományának mélységeibe, és az igazság erőteljes ígéi 
jámbor enthuziázmussal megzendűlnek ajakán. 

Buzdítja ifjú paptársait és bíztatja önmagát az evangéliumi 
igazság lelkével, amelyről mélyen meg van győződve. Bízik, hogy 
a szíven keresztűl folyó gondolat, habár mesterkéletlen előadásban, 
nem veszíti el hatását. Első nyílvánosan megjelent beszéde az 
unítárius hittani fölfogásnak olyan foglalatja, amelyből immár két- 
ségen felül meglehet ítélni, hogy Kriza a XIX-ik század embere, 
aki méltányolja a tudományos fölfogást és apostoli buzgósággal 
hírdeti az evangeliumot. , Vallja, hogy a vallás is teljes mértékben 
megérdemli és megkívánja a gondolkozást és vizsgálódást, mert 
csak így változik át a megrögzött szokáson, múlt idők hagyo- 
mányain alapúló, élet és mozgásnélküli felületes hit mélyen átgon- 
dolt, vílágcs meggyőződéssé", 

Meglepően egyenlíti ki a vallás körében az érzelem és az 
Ész szerepét. , A lelkipásztornak (ő vallástanítónak nevezi) köteles- 
sége érzelemteljes, de észszerű vallást tanítni, oly kegyességet, 
amely erőt adjon az észnek, meleget a szívnek, mely midőn Istenhez 
emel, ne szakasszon el családunktól, hazánktól s az emberiségtől. 
Amely józanúl éldelje az élet ártatlan örömeit, mialatt epedve 
szomjuhozza a jövő tisztúltabb boldogságot", 

Nemcsak a középkori fölfogást, amely megtagadja a természeti 
jogokat, hanem az erkölcs- és hitnélküli könnyelműséget is ostro- 
molja, , harmoniába igyekszik hozni a különféle lélekerőket s szív- 
érzelmeket", 

lfjú szíve egész hevével tüzeli a bűn írtására paptársait: , Nem 
elég a lelket síma beszéddel perczekig tartó szép hevűlésre ragadni, 
föl kell azt lázasítani a mélyen megrögzött s takargatott belső 
romlottság ellen. Föl kell az embert önmaga ellen haragítani, kü- 
lönben a megtámadás csak gyermekeskedő harcijáték, s az ellenség 
besáncolva s töretlen hagyatik a szív rejtekében . . . föl kell ger- 
jeszteni egy magasb lét lángoló óhajtását, s az érzemény ama föl- 
emelkedését, mely illik egy végnélkül tökéletes valóhoz"." 

1842-ben a kolozsvári zsinaton már egyenesen és nyíltan az 
unitárius vallás előnyei és jogai hírdetésére vállalkozik. Az érze- 
lemnek a vallásban nagy szerepet tulajdonít, lelkesíti híveit: , cá- 
foljuk meg lelkes buzgalmunkkal amaz ellenvetést, miszerint a mi 
vallásunk ád ugyan világot a főnek, de melegség nélkül hagyja a 
szívet: mutassuk meg, hogy e vallás hasonló a tavaszi naphoz, 
mely egyszerre fényt és meleget áraszt magából".? 

Ez az ifjúkori két beszéd nem mellőzhető, ha a XIX-ik század 
első felében megindúló új irányú unitárius fölfogást méltatni 
akarjuk. 

Azt, amivel a német birodalomban oly nagyon szeretnek dicse- 
kedni, Kriza már 1842-ben hírdette: Maholnap Isten segedelméből 
az oskolamesterek hajtandják végre azon nagyszerű erkölcsi forra- 
dalmakat és javításokat, melyekhez képest valamennyi politikai 
revoluciók csak kontár orvosok fonák próbáiként tünnek föl . . . 
Valaki olvasni tanít egy kis gyermeket, örvendhet azon, hogy ő is 
tett valamit Isten országa dícsére, Krisztus országa teljes eljöve- 
telére." 

Nagyszámban hátramaradt beszédei alapján bátran merem 
állítni, hogy Kriza, legalább is a mi körünkben, az egyházi be- 
szédírásra reformálólag hatott. Költői gondolkozása a szív rejtel- 
meihez vezeti. Azok a rendkivül dagályos és fárasztó klasszikus 
idézetek, melyek a XVIII-ik és még a XIX-ik század egyházi íróit 


: Erőhatósság a keresztény vallástánító főtulajdona. Bölönben 1840-ben 


elmondott zsinati beszéd. 
" Ti vagytok a földnek savai. Zsinati beszéd. 
52 05 ro gets 

gyakran egészen elterelik az evangéliumtól, a közönség vallásos 
érzésével vajmi keveset törődtek. Ha a bibliát használták forrásnak, 
akkor a mythikus vagy legendás ó-testamentomi példákkal tömték 
meg terjengős beszédeiket, de a Jézus gondolataival és szavaival 
keveset törődtek. Kriza így szól: , A Krisztus morálja nélkül meg- 
hunyászkodott az izlám túlságos buzgalma. S a zsidó vallás, óh, 
az csak mumiája egy elhangzott életnek, s minél szelidebb lesz 
hozzá a keresztény szellem, annál inkább fog enyészni. A pogány 
filozófusok szép gondolatokat és magasztos eszméket hírdettek, de 
az Olymp istenei vígan tomboitak s a babonás és t:datlan nép 
áldozott nekik". 

Így gondolkozik a még csak 30—31 éves Kriza, s ámbár 
most jött haza a Strauss hazájából, szerencsésen megtalálja a Jézus 
értékét tanításainak mindent átalakító moraljában. 

Magyar szónok lévén, gyönyörűen tudja érvényesítni szó- 
székén a hazafias szellemet. A politikai szabadság a vallási sza- 
badsággal kezdődött, s egyik mindíg lépést tart a másikkal. 
,Minél jobb keresztények az emberek, annál szabadabbak is, mert 
akkor képesek mind megszerezni a szabadságot, mi könnyű, mind 
megtartani azt, mi nem oly könnyű." Így szónokol 1842-ben, s 
ki vonhatná kétségbe, hogy ő, aki különbenis nemcsak a nemzeti, 
hanem az állampolitikai kérdésekkel is állandóan foglalkozott, az 
evangélium illatos virágaival hazafias lelke érzelmeit diszíti föl és 
készíti elő azt a nagy nemzeti fölhevűlést, amely a szabadságharcot 
szülte. Vannak nyíltan hazafias irányú beszédei is, főképpen 
1848-ből. 

Mindamellett, hogy érzelmeit tűz hevítette, gondolatait bátorság 
növelte, Kriza nem volt nagyhatású szónok, hanem megnyerő szelid 
lelkipásztor, aki a csöndesen folydogáló vizek mellett legelteti 
nyáját. Az élet italával a virággal hintett réten kínálgatja, s a 
tudomány gyümölcseit csöndes beszélgetés közben teszi asztalukra. 
A tudomány legújabb elméletét 1847 húsvétján megnyerő egyszerű- 
séggel használja föl az örökélet bizonyítására: semmi sem lészen 
semmivé, hanem csak más alakba megyen át; s ami legdrágább, 
legnemesebb: egy gondolkozó lélek, egy érező szív lenne-e sem- 
mivé? . . . Mint a lelketlen anyagok sokféle összeköttetéseik után 
isinét ős elemeikre visszatérnek, így kell a lelkes erőknek, az okos 


valóságoknak is ismét az ő eredeti szellemcsaládjokba, ős hazá- 
jukba visszatérni ! 

Szakadatlan folyású logikája lebilincsel, mindíg édes-kedvesen 
zengő szavai, állandóan kéznél levő példái, gyönyörű lelki képei 
bűvös hatással magukkal ragadnak. Olyan ez az írt szónoklat az 
értő léleknek és az érező szívnek, mint a tündérmese a gyermeki 
képzeletnek. 

Rövidnek látszó s mégis sokat mondó agendáit, egyszerűen 
szóló, s mégis áhítatra hangoló imáit mély gondolatokkal telt, s 
mégis oly könnyen szárnyaló beszédeit olvasgatva sűrü soraiból, 
sajnálkozva gondolok mindnyájunkra, akik a magyar egyházi be- 
szédirodalom ezen szépségeit nem ismerjük, mert ott rejtőznek a 
porosodó szürke borgói papír lapjain. 

E szerény unifárius lelkészben a nagyfokú igénytelenség 
majdnem teljesen eltakarja a lélek nagy kincseit. Tudjuk, hogy a 
mindennapi élet szükségei szárnyát szegték költői lelkének. Nem 
szorúl bizonyításra, hogy papi pályájának mostoha irodalmi viszo- 
nyai, s kiválóképpen a szószéki irodalom hasztalansága, nem en- 
gedte hozzáférkőzni azt a gondolatot, hogy beszédeivel még 
temploma körén kivűl is hatni tudna. Csak püspökségének ideje 
alatt termelt a nagyobb közönségnek, s míly felségesen hat sza- 
vainak tükörtisztasága és az itt-ott megcsillanó humor és költői 
lendület. 

Nagy kisértés környez, akár papi dolgozatait, akár magánle- 
veleit olvasom, hogy kertje virágaiból és gyümölcseiből még többet 
és nagyon sokat összehalmozzak, de nem szabad visszaélnem 
hallgatóim türelmével. Minthogy éppen lelkészek rendezte dísz- 
gyűlésen vagyunk, lelkésztársaim kedvéért, de a mások tájékozá- 
sára is bebocsátom e helyre 1853-ból, az elnyomatás szomorú 
idejéből visszacsengő keserű vigasztalását, melyet nagybátyjához 
intézett levelében találtam: , Min kezdjem tehát az írást — a Jove 
principium — az Isten még eddig tűrhető egészségben tartott meg 
családommal — ,élünk, vagyunk és mozgunk" szent Pállal, szent 
János szerint pedig: ,meg van minden napnak az ő terhe, nyo- 
morúsága, minden nap foglalkozunk mostanság a kerti és mezei 
gazdasággal, mert a hivatal után járó díjjak éppen olyan erősen 
megrövidűltek a jelenkor szükségeihez képest, amint másfelől, a 
szentírás szerint, nem rövidűltek meg az Isten karjai a hívek segít- 
ségére. Láthatja bátyám, hogy a jelenkor szükségéhez képest némi 
németes pietismus lepett meg; de nem oknélkűl tenyészett ez a 
planta már régtől fogva Németországban — a magyarok csak 

gúnyolódtak vele, mint hozzájuk nem pászoló überschwunglich- 


keittal — s ime most annak is hasznát vehetjük s a pogányok 
stoicizmusa helyett a keresztényekhez inkább illő pietistai rezigná- 
cióval — a Göttliche Gnade végtelen tengerébe való béugrással 


segíthetünk magunkon, midőn drága a világ s a mi papi, tanári 
díjjaink oly kevéssé mérsékeltek a drágalátossághoz — de hagyom 
a theosophiát; hagyom a keleti kérdésben fölmerült istámbuli 
sophia-templomot is, mi a disunitusokat érdekli különben is, nem 
az unitáriusokat, hanem írok arról, hogy az unitária financia ma- 
holnap, vagy pár év múlva helyreüti magát s akkor mind díjjain- 
kon segítve leend, mind pedig ki lesz víve azon régi terve a fő- 
tanácsnak és kolozsvári ekklézsiánknak, hogy két papja legyen 
ekklézsiánknak, kik egyszersmind tanárok is legyenek. Most eléggé 
érzem magam is ennek hiányát, mert a mostani tanárok között 
egy sincs — ki olykor-olykor prédikál — felszentelt pap, csak 
Székely Mózes . . ." 

Ha egyházi dolgozataiból kevéssel ajándékozott is meg, hálásak 
vagyunk a Channing műveiért, melyeknek szép és gördűlékeny 
magyar stílusa az ő érdeme. , Channing"-nek én voltam a szer- 
kesztője — írja 1871 jan. 31. Igyekeztem a fordítmányokat az 
eredetivel egybehasonlítva, minél hívebben adni, ezért igen sokat 
is javítottam . . . Kivántam egyöntetűvé tenni az egészet s a jelen 
irodalom színvonalára emelni, megőrízvén a jó magyarságot is. 

A , Keresztény Magvető" két első kötetét nemcsak neve éke- 
sítette, hanem lelke kincsei is, melyekből sok drága gyöngy ott 
van a lapokon, ahol nem is sejtjük. 

Az unitárius egyházközségnek egyedüli lelkipásztora 24 éven 
át, az unitárius theologiának egyedűli magyarázója ugyanannyi 
ideig, az unitárius közszellemnek főleg a Székely Sándor halála 
után központja. Kriza az a tekintély volt az egyházban, ami 
Brassai az iskolában és a tudományban. 

Püspöki pályája egészen külön méltatást kiván. Megválasztá- 
sakor a modern ember, az írói tekintély, a székely nép lelkének 
igaz ismerője jutott megérdemelt elismeréshez. 

Még csak munkássága benső rugóira szeretnék rámútatni, 
hadd ismerjük meg a szerény unitárius papot, mint a nélkülözés, 
az önmegtagadás, a törhetlen hit, a csüggedetlen reménység eleven 
megtestesűlését. De erre a térre nem lépek, mert azt hiszem, hogy 
az utánam következő lelkész úr, aki húzamosabb ideig és sokkal 
közelebbről ismerte, mint én, kárpótolni fogja hallgatóimat. 

Nekem még csak egy pár szóm van. Mi, unitárius lelkipász- 
torok, szívünk hő óhajtásának hódolva rendeztük ezt a szerény 
emlékünnepet. Tudjuk, hogy magunkat becsültük meg, midőn a 
XIX-ik század egyik legnagyobb unitárius papjának emléke előtt 
leborúltunk és lelke tündöklő fénye mellett új szövetneket gyúj- 
tottunk lelkünkben, hadd láthassuk az ösvényt, melyet ő jelőlt 
meg nekünk utódainak, hogy ha nem is, mint ő, a dicsőség koszo- 
rúját, de a hív szolga jutalmát elnyerhessük, 


Tolsztoi. 
Írta : Vári Albert. 


Tagadhatatlan, hogy kultúránknak gyors menetű fejlődése nem I 
hozta magával az emberi lélek kivánt emelkedettségét és boldog- : 
ságát. Tudományos műveltségünkben sok az álfény és hamis csil- : 
logás. Az egyoldalú intellektualizmus olyan mezőkre sodorta az: 
embert, amelyeken ok nélkűl keresi lelki szükségleteinek a kielégí- . 
tését. Az emberre nézve mindegy, hogy gőz-, villany- vagy kézic-. 
erővel dolgozik-e, ha lelke sívár és elégedetlen. A repülőgép 
emelheti testét a magasba, ha lelke alant marad. Száguldhat a 
gyorsvonaton vagy a gőzhajókon, ha ezek mind távolabb röpítik 
boldogságától. A természet törvényeinek a megismerése, a mecha- 
nizmus csodái, a természeti erők megszelidítése növelhetik önbizal- 
munkat; de nem teszik jobbá lelkünket. 

Kultúránk szédítő egyvelegében nincs egy biztos és határozott 
embereszményünk, amely felé törekszünk s amelyet elérni akarunk. 
A hajdankor hőse, a középkor szentje és lovagja nem lelkesít többé. 
Helyükbe ok nélkül állította korunk bölcsészete a durva és kegyet- 
len , Ubermensch" képét. Nem elégít ki ez a kép minket. Nem kivá- 
natos nekünk. Sőt hidegen fordulunk el tőle. Úgy vagyunk tehát, 
mint az az ember, aki szalad, de nem tudja hova. Vagy mint a 
Tolsztoj molnárja, aki nyugodtan és boldogan élhetett volna kis 
vízi malma után a maga ősi egyszerűségében. De egyszer látva, 
hogy víz nélkül a malom nem jár, eszébe jutott, hogy tanulmá- 
nyozza a malom szerkezetét, a vízesési törvényeit. Míg ezekkel 
elfoglalta idejét és erejét, az alatt elfeledkezett igazi céljáról: a jó 
és pontos örlésről s így elveszítette az emberek bizalmát s boldog- 
sága föltételét. 

. Ilyen körülmények között nem csodálkozhatunk, ha e nagy 
zűrzavarban és céltalanságban ösztönszerűen körülrajongja a világ 
azt a prófétai látszattal fellépő embert, aki mint egy újkori Keresztelő 

. János, nyugodt és határozott hangon figyelmeztet hivatásunkra s 

. megjelöli célunkat. Aki nem ámítja magát és másokat a kultúra 

. hamis csillogásával, hanem maga is visszatér s másokat is vissza- 
hív a természet ősi egyszerűségéhez és kezdetlegességéhez, ahol 

. minden a maga igaz mivoltában áll előttünk és semmi sincsen, 

. ami látásunkat zavarná és kilátásunkat elvenné. Ez a Tolsztoj 

. iránya, amelyet nemcsak vallott, hanem életében is megvalósított. 

. Azért nem csodálkozhatunk, ha a nagyvilági élvezetekben elfáradt 

." vagy a kultúrában csalódott lelkek ezrével keresték a természet 

. szabad kebelén, falusi magányában gazdálkodó prófétát, mondván : 

. , Mester! taníts meg minket élni; mert mi igazán élni akarunk". 

Hogy Tolsztoj igazán szívén hordozta embertársai boldogságát 
s hogy ezen céljában nem is járt éppen rosz uton, azt semmi sem 

3 bizonyítja jobban mint az, hogy már életében gáncsolói és ellen- 
ségei mellett sokan voltak, akik föltétlen híveivé szegődtek, akik 
szeretetök és rokonszenvük minden kincsével elhalmozták. Így 

. méltán mondhatta el azt, amit nem minden próféta vehet ajkaira : 

. , Örvendetes tudni, hogy az ember hatással van másokra, mert 

. csak akkor győződhetik meg, hogy igaz tűz ég benne, ha az a 
tűz gyújt is". 

I Bármiképpen gondolkozzunk a nagy oroszról; bármilyen 
szempontból vizsgáljuk irányát és működését; de egyet nem tagad- 
hatunk meg tőle. Nem tagadhatjuk meg azt, hogy egész életében 
"öszintén kereste az igazságot, hogy bármilyen nagy áldozatra is 
kész volt abban a tudatban, hogy ez által az igazságot megközelít- 
heti. Nem tagadhatjuk meg tőle azt, hogy a miként ő lelke minden 
gyökérszálával a jóhoz, a lehető legjobbhoz ragaszkodott: úgy 
minden igyekezete oda irányult, hogy másokat is a lehető leg- 
jobbakká tegyen. Így bármilyen eredményre jussunk az ő műkö- 
désének a megítélésében; de szándékának tisztaságát, törekvésének 
szentségét, cselekedetei forrásának a tisztaságát kétségbe nem 
vonhatjuk. 

De éppen az az őszinteség, amellyei ő kezelte az élet egyes 
kérdéseit, teszi kötelességünkké, hogy mi is hasonló nyíltsággal 
mutassunk rá egyes tévedéseire és túlzásaira is, amelyek a leg- 
tisztább indulat mellett sincsenek kizárva. 

Az első és főtévedése, amiből a többi is természetszerűleg 
következett, az volt, hogy egyoldalúan ítélte meg a társadalmat s 


annak kultúráját. És az egyik szélsőség a másik szélsőségbe ragadta. 

A tudomány és műveltség hamis csillogása mellett nem látta meg 
a sok értékes drága gyöngyöt, amit előrehaladott kulturának minden 
téren fölszinre hozott. Idealisan gondolkozó lelke annyira szerette 
az igazit, a természetest, hogy kész volt az egész társadalmi életet 
megvetni azért, mert abban az ő fennkölt eszményét nem látta 
megvalósúlva. És éppen ez az ami az ő törekvésének, lelkes fára- 
dozásainak bizonyos utópisztikus színt kölcsönöz. Az eszmény és 
valóság soha sem fedi egyik a másikat. Amint emelkedünk fölebb 
és fölebb az eszményiség hegyére: úgy növekedik látókörünk, 
fejlődnek gondolataink s alakulnak át kilátásaink. Az Isten csak az 
igazság vágyát, de nem magát az igazságot adta nekünk. A miként 
nincsen rózsa tövis nélkül; s amint a természetben nem csupán 
verőfény, hanem pusztító vihar is van: úgy az élet is a jónak és 
a rosznak, az igaznak és hamisnak sajátságos vegyűletéből áll. A mi 
feladatunk csak az lehet, hogy a gyomot írtsuk, pusztítsuk, hogy a 
rosznak eláradását megakadályozzuk. De hogy a konkolyt és töviset 
örökre kiírtsuk, hogy a bűnt egyszer s mindenkorra lehetetlenné 
tegyük: az nem áll hatalmunkban. 

Tolsztojnak az igazért dobogó szíve mindenütt csak a jót és 
nemest akarta látni s mivel egy csapásra nem alakíthatta át a 
világot, nem törölhette el a bűnt: elfordulta társadalomtól s ment 
vissza a természethez, melyet még az emberi kontár kéz meg nem 
ronthatott, melyet a hamis kultúra ki nem forgatott a maga mivol-. 
tából. , Azt hiszem — mondja ,A feltámadás"-ban —, hogy az 
emberi szívből minden rosz eltünnék, a természettel, minden szép- 
nek és jónak közvetlen kifejezésével való érintkezésben". Ezért 
hibáztatja a kultúrát, mely magas házakat épít s az utakat kikö- 
vezi; mert mind ez a természetnek elrontása. Így lett a , különc"- 
nek gúnyolt tanuló deákból egy egészen önálló egyéniség, aki az 
élet, a vallás és a társadalom értékelésének sajátos módját hozta 
felszínre. Mindenkit érdekelhet tehát, hogy miképpen gondolkozott 
egy ilyen, új csapáson járó író azokról a kérdésekről is, amelyek 
minket közelebbről érdekelnek. 

A maga egyéni szemüvegén keresztűl vizsgálta Tolsztoj a 
vallást ís s ezért az ő vallása más, mint amit az ő hazájában és 
az ő kortársai értettek valláson. Hogy az ő vallását megérthessük, 
ismernünk kell azt a belső lelki átalakulást, amelyen ő maga e 
tekintetben is átment. Mert minden érzést és gondolatot, amit 
valaha nyilvánosságra hozott, először ő maga átélt, hogy meg- 

feleljen amaz általa fölállított kivánalomnak: , Az író csak annyira 
szükséges és értékes, amennyire lelke belső munkáját feltárja 
nekünké. 

Tolsztoj vallásos fejlődésében három fokot lehet megállapítani. 
Az első fokozatot a hagyományos vallás képezte, amelyet nevelte- 
tésével kapott. A görög keleti egyházban született s annak elvei 
szerint nyerte vallásos neveltetését. Ez az egyház, mely a niceai 
hitvallással szemben elfoglalt álláspontjában, a nemzeti egyházak 
fejlesztésében a szabadabb szellemnek, a tisztultabb vallási felfo- 
gásnak a színezetét mutatja : idő folytán a nyugati kultúra áldásaitól 
elzárkózva maga a megkövesült orthodoxia lett. A vallásosságot a 
. hitcikkek föltétlen tiszteletében, a hitet a külső szertartásokban látta. 
E mellett a babonák és a miszticizmus felhője által az evangélium 
fényét elhomályosulni engedte. A terraészetes vallási érzést hiában 
való. külsőségekkel annyira elfojtotta, hogy kebelén valódi nagy 
. vallási jellemek nem is fejlődhettek, amint ezt ezzel ellentétben 
nyugaton látjuk. Ebben az egyházban született és  sövekedett 
Tolsztoj. Ezeknek a dogmáknak az elfogadása képezte vallási fejlő- 
désének első fokát. 
: Azonban már fiatal korában csodálatos átalakúláson ment át 
igazságot szomjuhozó lelke. Átlátta, hogy ha az amit vallás címen 
árul az egyház, igaz vallás: akkor ezen szent név alatt útját állja 
az emberi boldogságnak. Mert ez a vallás nem egyéb mint szem- 
tényvesztés, melyet a világ megtévesztésére talált ki a rideg pap- 
uralom. Ennek a vallásnak egyetlen gyökérszála sincsen a lélek- 
ben. Azoknak a dogmáknak ellene mond az embernek esze, érzése 
és lelkiismerete. Reánk nézve teljesen idegenek. Sőt még akadályul 
szolgálnak akkor, amikor az igazságot keressük; mert egyenes 
utunkból, mint a pásztortűz az útazót, eitérítenek. Nem csak hogy 
fölöslegesek, hanem károsak is. Félre hát velük az útból. Dobjuk 
ki ezeket a felesleges terheket élethajónkból. Es Tolsztoj szakított a 
vallással. Már 22 éves korában átment fejlődésének második szakába : 
a nihilizmusba. Eldobott minden vallást és minden hitet. Szerinte 
ezen a téren is a kultúra csak roszat szült. Ezen csak úgy segít- 
hetünk, ha visszatérünk az őseredethez, ami a semmi, a nihil. 

Évek multak el ez állapotban, mialatt a kiváló író egyre 
aratta irodalmi sikereit. Azonban amíg nőtt külső hírneve és dicső- 
sége, keblében valami hiányt, valami fogyatkozást érzett, amit semmi 
ki nem pótolhatott. Tapasztalnia kellett, hogy az életboldogságot a 

nihilizmus utján fel nem találhatja. De hát hova forduljon ? Talán 
visszatérjen az egyház gyámkodása alá? Talán összeszedje a dog- 
máknak eldobált morzsáit s azokból elégítse ki lelke éhségét ? 
Vagy a metafizikai okoskodások útvesztőjére térjen ? Hiszen ezekkel 
akarta boldogítani az egyház is s éppen ezért szakított vele. Az ő 
igazságért lángoló lelke a kérdések ezen kereszttüzében is meg- 
találta a helyes kivezető útat. Vissza a Jézushoz ! Vissza az evan- 
geliumhoz! hangzott a szózat lelkében. Es az 50 éves férfi mohó 
vággyal ragadja meg a bibliát. Azt szorgalommal tanulmányozza. 
A Jézusnak abban foglalt szép mondásai, különösen pedig hegyi 
beszéde, megtermékenyítik lelkét. A jézusi eszmék és gondolatok 
befolyása alatt keletkeznek legszebb művei, példázatai, elbeszélései. 
Úgy tetszik neki, hogy itt megtalálta az igaz vallást, amely az élet 
boldogságának első föltétele. És a Krisztusi eszmék közvetlen 
hatása alatt megírja ,Az én hitvallásom" című nagy művét. És 
ezzel átlépett vallásos fejlődésének a harmadik szakába, amelyben 
élete végéig meg is maradt. 

Nem célunk ezúttal a Tolsztoj hitvallásának a részleteibe bele- 
menni." Minden sorából a Krisztushoz való végtelen ragaszkodás 
s tanainak rajongó szeretete árad szét. , Hiszem, — úgymond — 
hogy az a tan az egész világnak boldogságot ad." ,A törvényt 
Mózes adta; de az öröm és az igazság Jézus Krisztus által lett." 
Szóval Tolsztoj a Jézusban megtalálta a boldogsághoz vezető leg- 
biztosabb kalauzt. Azonban mégis reá kell mutatnunk hitvallásának 
egy nagy fogyatkozására. Ez pedig abban áll, hogy amilyen szépen 
ki van domborítva benne az erkölcsi elem, éppen annyira nélkü- 
lőzzük azt, amit mi nyugati észjárással a vallás elengedhetetlen 
tényezőjének tartunk. Értem a hitet. Gyönyörűen kiválogatta a Jézus 
tanításai közűl azokat, amelyek az életboldogságra, a szép és jó . 
élet megvalósítására vonatkoznak, de elhallgatja azokat, amelyek 
egy élő és személyes Istenben való hitet tételezhetnek föl, akihez 
Jézus is így imádkozott: , Mi Atyánk." Így minden alap nélkűl két 
felé választja az evangélium tanait s ezáltal szinte letörli annak 
Krisztusi jellegét. Ha mi az ő hitvallásában a Krisztus név helyett 
a Buddha nevet alkalmaznók: úgy előttünk állana a buddhista 
életfilozófia. Mi nem kutatjuk azt, hogy a Krisztus tudományában 


" 1. Péterfi Dénes: , Tolsztoj gróf hitvallása." Ker. Magv. XIX. évf. 
6. fűz, 

. melyik az értékesebb elem: a vallási vagy az erkölcsi. De azt igen 
15 állítjuk, hogy a kettő együtt alkot egy teljes egészei s aki bár- 
mely okból, egyiket a másiktól elválasztja, az nem jár hiven a Jézus 
nyomában. Különben, amint ezt újabban egy született hindu kifej- 
tette, Tolsztoj életének egyik törekvése az volt, hogy a keresztény- 
séget közelebb hozza a buddhizmushoz. Az ő vallása és a budd- 
hizmus közti rokon vonások: 1. A panteizmus. 2. Az aszkétizmus. 
3. Az ember erkölcsi kötelessége az állatok iránt. 4. A vegetárianizmus." 

Még csak a Tolsztoj pedagógiai elveire térhetünk ki röviden. 
Ebben a tekintetben igen nagy hatással volt reá Rousseau. Azért, 
mint a művelés első föltételét, mint a tanítás alapját úgy állítja be 
Rousseaunak a gyermekekre vonatkozó nézetét: ,Egy egészséges 
gyermekben, amint a világra jött, tökéletesen meg van a jó, szép 
és igaz harmóniája, amit mi lelkünkben követelünk. Közel áll még 
a lélektelenlényekhez, a növényekhez és állatokhoz, — a termé- 
szethez, mely számunkra mindíg a jót, igazat, szépet jelenti." 
Tolsztojnál is ez az egyik szikla-alap, amelyen pedagógiai elveit 
fölépíti. A másik az ő felfogása a tudományról. Szerinte a mai 
tudomány nem igaz tudomány. A tudomány meghatározásánál az 
az első kérdés, hogy mit kiván az élet? És a tudománynak telje- 
sen az élet szükségleteihez kell alkalmazkodnia. Semmi haszna 
nincsen az embernek abból, ha ismeri az állat- és növényfajokat, 
a naprendszer titkait, a múlt eseményeit, az uralkodók életét és 
csatáit. Az igazi tudomány az, amely elejét veszi az erkölcstelenség 
terjedésének, az opium, az alkohol és a dohány romboló munká- 
jának, amely megtanít a gyermekek helyes nevelésére, az okos 
táplálkozásra és a földmívelésre. A népnek nincsen szüksége köny- 
vekre, vasútra, amelyek csak arra valók, hogy a kultúra bűneit 
terjesszék a falukban. Nincs szükség egyetemekre, mert azok nem 
tartják szem előtt az élet igényeit. Nem igaz embereket képeznek, 
hanem a romlott társadalomnak romlott tagokat nevelnek. Nincs 
nagyobb ,erkölcsi zsarnokság", mint a mai nevelés, melynek az a 
célja, hogy a gyermekek is olyan emberekké legyenek, mint mi 
amilyenek vagyunk. Ez a törekvés az emberi önhittségből és gőg- 
ből származik s ezért a legkárosabb gyümölcsöket termi. Nem az 
embernek kell a gyermeket tanítani, hanem megfordítva a gyermeket 
kell ideal gyanánt tekintenünk. Ezért , Levelek egy hinduhoz" cimű 
művében keletet és nyugatot szembeállítja egymással. Ova inti a 

: Nyugat." 1911. évf. 8. sz. 

hindukat, hogy maradjanak meg az ők primitiv légkörükben s ne 
vágyódjanak a nyugat modern élethazugságai után, mert ezek min- 
den erkölcstelenségnek az okozói. 

Emez általános elveketa gyakorlatban is megvalósítani igye- 
kezett Tolsztoj. Jásznája—Polyánában ezeknek megfelelő iskolát 
állított, amelyben maga is tanított. Az iskolában vezérelv a kor- 
látlan szabadság. A gyermeket nem szabad egyéniségével ellenkező 
dologra kényszeríteni. Ott nincs semmi rendszer, vagy előírás. De 
nincsen büntetés is. A tanítványok a legbizalmasabb viszonyban 
vannak a tanítóval, akinek feladata teljesen a növendékek izléséhez . 
alkalmazkodni. Tolsztojnak legfőbb igyekezete volt, hogy az evan- 
gélium erkölcsi tartalmát vigye be az iskolába. Ezért gyönyörű 
elbeszéléseket és példázatokat írt, melyekben a modern tudomány- 
nyal szemben a szeretet világát állítja föl. 

Bármilyen tetszetőseknek tünjenek föl ezek az elvek, mégis 
reá kell mutatncnk ezeknek nagy fogyatékosságára. És bármilyen 
bájosnak lássék első tekintetre a tolsztoji iskola, mégis azáltal az 
emberiség nagy céljai elérhetők soha sem lesznek. Azt mondják a 
Tolsztoj föltétlen hívei, hogy ő nem a jelennek, hanem a jövőnek 
élt, hogy elvei kifejtésekor az emberiség végcélját tartotta szemei 
előtt. De felfogásunk szerint bármi egyéb lehet az emberiség vég- 
célja, csak éppen az ős természeti állapothoz való visszatérés nem. 
Azt az állapotot az emberiség sok véráldozat, könyhullatás és ve- 
rejtékezés árán hagyta el. Már most az oda visszatérést tenni az 
ember céljává s ezáltal megfosztani azoktól a drága szellemi és 
erkölcsi javaktól, amelyeket az ezredévek folyamán véres verejtékkel 
gyűjtött: a legnagyobb anakronizmus. Szép az a Tolsztoj által 
beállított szeretet világa, amelyben egyetlen törvény van: a föltétlen 
altruizmus törvénye. De hogyan mutatna az a társadalom, amely- 
nek minden tagja csak a más boldogságáért élne. A földmíves a 
más földjét művelné, a kereskedő a más üzlete érdekében fáradna. 
Egy önző társadalommal szemben, amennyire jogosúlt az altruizmus 
hangoztatása, éppen annyira lehetetlen a társadalmat ez egyetlen alapra 
építeni. Aki mégis ezt akarja, az az utópia színes birodalmában jár. Igaz, 
hogy Jézus is több alkalommal kiemelte a gyermekkor szépségét, 
mondván : , Ha meg nem tértek és olyanok nem lesztek, mint a kis 
gyermekek, semmiképpen sem mentek be a mennyeknek országába." 
De Jézus itt nem a gyermekség tudatlanságát és szellemi igény- 
telenségét állítja oda elérendő eszményűl, hanem annak a jóságát, 


TOLSZTOJ, 345 


önzetlenségét és ártatlanságát. Nem szellemi, hanem erkölcsi tekin- 
tetben lehetnek a kis gyermekek a mi ideáljaink. 

Azonban bármilyen sok túlzás és szélsőség legyen a Tolsztoj 
tanaiban az ő neve mégis beláthatatlan hosszú időn keresztűl fenn 
fog ragyogni az emberiség életének egén. Fenn fog ragyogni, mint 
egy élő tiltakozás a kultúra hamis csillogásai ellen, amelyek csak 
arra valók, hogy az embert igazi céljától elvonják, hogy gőgjét és 
önistenítését elősegítsék. Fenn fog ragyogni, mint egy élő tiltako- 
zás a mindent lenéző és kicsinylő tudománynak föltétlen tekintélye 
ellen, mely az emberiségnek minden más irányú törekvéseivel 
szemben a maga csalhatatlanságára hivatkozik. És fenn fog ra- 
gyogni, mint élő tiltakozás az egyházak amaz irányzata ellen, mely 
a vallást haszontalan külsőségekbe helyezi s azt a papuralomnak, 
vagy a saját hatalmi céljainak az eszközévé teszi. 

De hozzánk is szól a Tolsztoj szelleme és azt mondja: Igen 
jól tettétek, hogy a Jézus nevét a metafizikai okoskodások sötét- 
ségéből kiragadva, az ő történelmi személyiségét tisztázni igyekez- 
tetek, mert nem az isten-ember csodálatos és lehetetlen fogalma 
szerez nektek üdvöt és boldogságot, hanem az ember Jézus, aki 
veletek együtt érez és gondolkozik, aki a ti édes: testvéretek, jóban 
és rosszban, kiválóságban és a kisértések ellen folytatott harcban 
osztályos társatok, aki veletek együtt sír, éhezik, bízik és imádkozik, 
aki veletek együtt küzd és keresi a lelki tökéletességet. De — azt mondja 
tovább a Tolsztoj szelleme — ne álljatok meg a fél úton. A célt még nem 
. értétek el. Vallástokban még nincs elég szociális tartalom. Még mindíg 
az eget keresitek s az alatt meginog lábaitok alatt a föld. Istenorszá- 
gát ne magatokon kivűl keressétek; mert az ,ti bennetek vagyon." 
Vallásotok központjába helyezzétek az embert, mert a vallás nem 
az Istenért, hanem az emberért van. Keressétek és válogassátok 
meg hát azokat az eszközöket, melyek az emberi lelket fölemel- 
hetik s az embert minél jobbá és nemesbé tehetik. Az elkopott és 
elavúlt emberfogalmak helyett keressétek meg az igazi Krisztusi 
embereszményt s azt megvalósítani igyekezzetek. 

Éppen azért mi Tolsztojt azon jó lelkek, azon próféták és 
apostolok mellé helyezzük, akiknek szíve, amig éltek, embertársaikért 
dobogott s akik nemcsak őszintén akarták, de igazán munkálták 
a mások boldogságát, akiknek neve éltető eszmévé finomodva gaz- 
dagítja az emberiség szellemi kincstárát. 


Újabb irányok a pedagógiában. 
Irta: Dr. Gál Kelemen. 
(Vége.) 


Röviden rá kell még mutatnunk ez irány egy másik hívének, 


Laynak, működésére, aki Meumannal teljesen azonos módon és. 


eszmekörben fejtegeti a kisérleti pedagógia kérdéseit. Mégis észre- 
vehetők némi eltérések. " 

Ő a pedagógiai kisérlet első fokáúl a hypothesist, másodikúl 
a kisérlet végzését, harmadikúl a gyakorlatban való igazolását 
különbözteti meg. Lay súlyt vet arra, hogy a tisztán pszichológiai 


kisérlet a didaktikai pszichológiai kisérlettől megkülönböztessék, . 


mert utóbbinál ,a kisérleti körülmények a lehetőség szerint egy 


oktatási óra viszonyaihoz kell hogy alkalmazkodjanak". Meumann 


csak anyagot hord az építkezéshez; Lay már építeni akar, mielőtt 


az anyag együtt volna. Meumann gondosan őrizkedik, hogy az 
exakt kutatás határait átlépje. Lay mindegyre az elmélkedések és 
metafizikai konstrukciók világába lép. Meumann részletez, mert az 
összefoglalást még korainak tartja. Lay összefoglal. Meumann leír, 
fejteget egyes problémákat. Lay definiál szűk és rövid előkészítés 
után. Meumann tudatosan és tervszerűen lemond arról, hogy rend- 
szeres pedagógiát adjon. Lay kijelöli a pedagógia helyét a többi 
tudományok között s megalapozza, azt tanítván, hogy a pedagógia 
alapja az összes biológiai és szociológiai tudományok. ? E szerint 


e gt 


a pedagógiának három szigorúan el nem különíthető területe van: 


egyik a biológia, mely a gyermeket úgy fogja fel, mint testben és 
lélekben fejlődni törekvő élőlényt. E szempontból a nevelés híva- 
tása az, hogy a fejlődés fokainak megfelelő ingereket nyújtsa s 


. Experimentelle Püdagogik. 
. Experimentelle Pádagogik, 16, I. 

megfigyelje és vezesse ezek behatásait és a visszahatásokat. Másik 
terület az egyéni pedagógia, mely a tanuló született képességeivel, 
tehát az egyéniség magvával foglalkozik. A harmadik a természeti 
és emberi élet és a tanuló kölcsönös hatásaival foglalkozó szociális 
pedagógia. E szempontok szerint a nevelés feladata , az életközös- 
ség behatásait úgy vezetni, hogy a testi és szellemi képességek 
fejlődése a biológiai és a tágabb értelemben vet szociológiai tudo- 
mányok követelményeinek megfeleljen". ! Látni való, hogy Lay túl- 
megy egy induktiv módszerrel kutató tudomány még eddig eléggé 
ki nem kutatott, meg nem mívelt terűletén; túlmegy azon a hatá- 
ron, melyet Meumann a kisérleti pedagógia területéül kijelölt. Ez 
is azok közé a kérdések közé tartozik, amelyek nem esnek a kisér- 
leti kutatás területére. 

Lay úgy látja, hogy a jelen iskoláját a kisérleti lélektani kuta- 
tások eredménye nem igazolja. A jelenlegi passive befogadó okta- 
tást a megfigyelés által és útján teremtő, alakító oktatással, a tanuló 
iskolát a cselekvés, a munka iskolájával kell felcserélni. Az anatómia, 
fiziológia, pszichológia, ismeretelmélet és iskolai higienia alapján 
arra a pedagógiai alapelvre jut, ,hogy az egész nevelés alapja a 
született és szerzett reakciók olyformán, hogy a szemléletek és 
képzetek, melyek a logika, ethika, eszthétika és vallástudomány 
szabályai szerint vannak feldolgozva, elvileg és a nevelés minden 
tokán kiegészíttessenek az alakítással (Darstellung), amely a szem- 
léletekre és képzetekre tökéletesítőleg hat vissza". Erre az ered- 
ményre pedig a pszichológiai feldolgozásnak az a folyamata vezeti, 
hogy először megfigyelünk, azután a megfigyelteket feldolgozzuk és 
egyéniségünk szerint alakítjuk. Ezzel a jelenlegi egyoldalú tanúló 
(befogadó) iskola a tett, a cselekvés, az akarat, a munka iskolájává 
lesz. Így lesz aztán a tanulás nemcsak érző, hanem mozgató, nem- 
csak szemlélő, hanem teremtő, nemcsak megfigyelő, hanem alakító 
funkció is. Ez elv szerint megváltoznak a tantervek, a tantárgyak 
máskép kapcsolódnak, máskép választatnak ki, máskép értékeltet- 
nek; jelenlegi tanúlmányi anyagok elmaradnak, újak vétetnek 
fel stb. 

De a kisérleti pedagógiának ellenzői is vannak. 

Első sorban a Herbart iskoláját említem, amely nem nézheti 
nyugodtan, hogy a mester tanításait elavultaknak tartsák. Főbb 
kifogásaikat a következőkben foglalom össze. 

sáldss mea los S 

" A fizikai és pszichológiai kisérlet között lényeges különbség 
van. Amaz biztos alapot teremt a következtetés számára ; emennél 
a hibák forrásait nem lehet elkerülni. Annál minden folyamatot 
"tisztán és világosan lehet követni, ennél nem. 

Ennél tehát hibákra kell számítani, csak nagy óvatossággal 
lehet következtetést vonni, melynek értéke csak relativ, megbizha- 
tósága nagyon csekély. A gyermek egyénisége sem jő tekintetbe. 
A szellemi javak morális értéke, az erkölcsi eredmények, ami a 
nevelésnél a legfőbb, nem érvényesülnek, mert nem mérhetők. 
Szóval a kisérletek , bizonytalan alapot" nyujtanak s értékük csak 
akkor van, ,ha az elméleti lélektan nagy óvatossága és ellenőrzése 
mellett alkalmazzák". " i 

Ellenese ez iránynak Münsterberg cambridgei Harward-egye- 
temi tanár is. Szerinte a tanító tapintata, a gyermek iránti rokon- 
szenve és érdeklődése sokkal fontosabb, mint Amerika valamennyi 
laboratoriuma.? Másik ellenese W. James," szintén a Harward- 
egyetem tanára. Szerinte ,új pszichológia", mely e névre tényleg 
érdemes volna, nincs. Csak régi pszichológia van, mely az önmeg- 
figyeléssel némileg javult, de a tanító ezt is csak ritkán használ- 
hatja. Nagy tévedésben vannak azok, akik azt hiszik, hogy a lélek- 
tanból bizonyos programmok, óratervek, oktatási módszerek az 
iskola közvetlen használatára levezethetők. A pszichológia tudomány, 
a tanítás művészet és a tudományok magukból közvetlenül soha- 
sem szülnek művészeteket. Pszichológia és pedagógia egymás mel- 
lett állanak, nem egymás alatt. Ismerheti valaki a pszichológiát, azért 
még nem jó tanító. Ide különös tehetség, finom tapintat és találékony- 
ság kell, amely arra képesít, hogy épen azt mondjuk és tesszük, ami az 
adott időpontban szükséges. , Ama találékonyság, amely képessé teszi 
a tanítót, hogy atanulót megnyerje s ne engedje ki hatása alól; az 
adott helyzetnek ama finom megértése, amely az oktatás művésze-. 


tének alfája és amegája, a pszichológia által meg nem szerez- 
hetők". " 


3 Zeitschrift für Philosophie und Pádagogik. 17. évf. 505—506. I. 
dj Dőri S, Zsigmond, A paedagogiai kisérlet értéke. Magyar Paeda- 
gogia 1907. 
" Psychologie und Erziehung. Ansprachen an Lehrer, Aus dem Englischen 
von Dr. Fr. Kiesow, Leipzig, 1908. 
MGM 

Divinatio és megfigyelés itt a segédeszközök; a pszichológiá- 
ból pedig elég egy általános áttekintés. Mire való volna statisztikai 
adatok gyűjtése, feldolgozása? Az Isten szerelmére — kiált fel 
James — hagyjuk nyugion azokat, akik nem éreznek magukban 
hivatást ilyen megfigyelési anyag gyűjtésére." A tanító és a pszi- 
chológiai megfigyelő viszonya a gyermekhez egészen más: amott 
gyakorlati ethikai, itt elméleti és tudományos feladatról van szó. 

Így James. A jövő iskolája kérdésében James alapjában helyes 
felfogása kiinduló pontja lett egy túlzó iránynak. A tanító hivatása 
, tanítványait cselekvésre nevelni", a cselekvést abban a tág értelmében 
véve, mely szerint az ,a célszerű reakció minden faját magába 
zárja". A nevelés röviden kifejezve: , Die Organisation von erwor- 
benen Verhaltungsgewohnheiten und Tendenzen zum Handeln". 
Ebből aztán logikai szükségszerűséggel következik ez az általános 
érvényességű tétel: , Semmitsem szabad befogadni anélkül, hogy 
asra reakció ne következzék ; egy benyomás sem maradhat korre- 
lativ kifejezés nélkül". Mert ami a tanuló szemén és fülén bement 
anélkül, hogy módosítólag hatott volna aktiv életére, az elveszett. 
James itt a kifejezésen nemcsak külső hatást, cselekvést ért, hanem 
egész általánosságban a reakciónak minden faját és módját, minők 
pl. a szív tevékenysége, lélekzés, a vér körforgása, köny elválasz- 
tása stb. Lay azonban a fogalom tartalmát megszükítve csupán 
izomtevékenységre gondol, amely mozgásban nyilvánul s azt állítja, 
hogy a képzetek és gondolkodás tisztasága és elevensége a moz- 
. gási érzetektől s a motorikus folyamatok zavartalan lefolyásától 
függ. Innen aztán didaktikai alapelve: , minden új szemléletet és 
képzetet, melyet az oktatás nyújt, kifejezéssé, cselekvéssé kell átvál- 
toztatni". Ime ismét egy példája annak, nogy a rendszerint egy- 
oldalú és szélsőségre hajló tanítványok a mester helyes alapgon- 
dolatát túlzásba viszik. Helyesen jegyzi meg erre Dürr:? A közön- 
séges életben is ismerünk elég oly sekélyes természetet, amely szel- 
lemi erőben és mélységben nyerne, ha minden benyomás nem 
puffanna ki azonnal motorikus kisülésben. 

Ha most a kisérleti pedagógia kutatási módszerét közelebbről 
megvizsgáljuk, arra a megállapításra jutunk, hogy a belső, szub- 
jektiv, alanyi, introspektiv észrevételt sem a lélektan, sem a peda- 
gógia nem nélkülözheti. Ez mindkettő alapvető módszere. Nem 


a IKönnk kööle 
: Binführung ín die Pádagogik. Leipzig, 1908. 47—49. I, 

helyes tehát szembeállítani önmagunk megfigyelését a kisérlettel, . 
mert a kisérlet nem pótolja, csak kiegészíti, megkönnyíti az önmeg- 
figyelést. Dürr szerint is elvileg kétségtelen, hogy a kisérlet alkal- 
mazható a pszichológia egész munkamezején s ezzel emelkedik a 
lélektani kutatás ,a magánvélemények terméketlen vitái" fölé (Id. 
m. 21. I.). De azért hiba volna a kisérletileg nyert adatokon kívűl 
minden más tapasztalatot semmibe venni, lekicsínyelni, mert ,a 
kisérleti lélektan még sokáig csak egy része lesz az átfogóbb empi- 
riai lélektannak, mely a módszeresen végzett pszichológiai meg- 
figyelések mellett az alkalomszerű, esetleges belső észrevételeket is 
tudományosan feldolgozza, melyek minden szellemi tevékenység s 
minden tudatos élet szándéktalan mellékeredményeiűl itt-ott jelent- 
keznek". 

A külső észrevételek is ismerési eszközök, de értékük ter- 
mészetesen korlátoltabb, mert a kifejező mozgásoknál okokat kere- 
sünk az okozathoz. Ámde egyenlő okozatot különböző okok is 
előidézhetnek. Ezért az okozatról az okra való visszakövetkeztetés 
kevesebb értékű lesz, mint az okról az okozatra való következtetés. 
Mégis ..a tapasztalt emberismerő" következtetéseiben ,a biztosság 
és helyesség" magasfokára juthat, de csak úgy, ha nem mellőzi a 
belső észrevétel által nyert eredményeket, melyek ,hatásos táma- 
szai" a külső észrevétel munkájának. 

De önmagunk és mások megfigyelése s ezek kiegészítése a 
kisérlettel, mindez még nem elég, még nem meríti ki a lélektani 
ismeretek szerzésének módjait. Az ezek által nyert adatok csak 
kiindulási pont, csak alap az általánosításra, a következtetésre, 
másfelől igazolása a hypothesisnek. Ezekhez járulnak a magyarázó 
természettudományok módszerei, melyek a nyert ismeretek megbiz- 
hatóságáról tájékoztatnak. A kisérleti pedagógia, amint Meumann 
kifejtette, a feltételeket szándékosan előidézi, tervszerűen változtatja 
s az így keletkezett hatásokat figyeli és megállapítja. De az empiriai 
pedagógia is bizonyos mértékig kisérletez, azért hát itt a hangsúly 
nem a feltételek előidézésére és változtatására, hanem az előidézés 
és változtatás tervszerűségére esik,! amely meg van ugyan az ok- 
8 gyakorlatában is, de nem tudományos, hanem gyakorlati 
céllal. 


Áttekintettük azokat az újabb pedagógiai törekvéseket, melyek 


" Dürr 18. mi, 18-32. 

a Herbart pedagógiájából kiindulva, azt több-kevesebb hevességgel 
támadva, a ma pedagógia világának érdeklődése középpontján 
állanak. Ezek a törekvések mutatják, hogy a pedagógia kérdései 
mily élénken foglalkoztatják az elméket, hogy míly élénk harc foly 
a nevelés elvi problémái körül. Kitűzött célunkhoz képest még az 
van hátra, hogy ez ismertetés közben felvetődött gondolatokat ér- 
tékelni megpróbáljuk, amiből saját állásfoglalásunk kitünjék. 
gásunk szerint az ő álláspontjának igazsága minden kétségen felül 
áll. Hogy az ember emberré csak a társaság által lesz, hogy neve- 
lés közösség nélkül nem lehetséges s mindaz, ami a főtételből 
foly, olyan igazság, amelyet megcáfolni nem lehet. Nem is pró- 
bálta meg senki, Herbartnak még legelfogúltabb követője sem. 
Sőt hívei — kivéve talán az egy Zillert, aki mereven az individuális 
pedagógia álláspontjára helyezkedik — kimutatni igyekeznek, hogy 
pedagógiájának szociális jellege éppen nem hiányzik. Dietering" 
pl. arra vállalkozik, hogy kimutassa, hogy mindazok a modern 
pedagógiai gondolatok és törekvések, melyek Herbart óta követel- 
ményekként felhangzottak, Herbartnál is meg vannak. Így megta- 
lálni véli a szociális gondolatot az érdeklődés sokoldalúságában s 
ama utasításaiban, melyekben az iskola és szülői ház, a szülők és 
tanítók, a család és állam kölcsönös egymásrahatását hangsúlyozza. 
Rein hasonlóképpen nyilatkozik sa szociális vonást az ethika cél- 
kitüzésében s különösen a Verwaltungssystemben találja meg. Ezek 
a törekvések azt mutatják, hogy Herbart hívei sem tudják és akar- 
ják a pedagógiából a szociális gondolatot kiutasítani. S el kell 
ismerniök, hogy a pedagógiai gondolkozás Herbart után a szociális 
gondolattal gazdagodott és termékenyebbé vált. Sőt Rein maga, 
aki beismeri, hogy utolsó műve? ,a modern szükségletekhez sza- 
bott Herbarti pedagógia kodifikálásának" is tekinthető, Zillerről 
azt állítja, hogy könyve bevezetésének merev individuális állás- 
pontját később nem tartotta fenn s ez jele annak, ,hogy követke- 
zetes individuális pedagógia képtelenség." Hiszen nem hunyhat 
szemet az előtt az igazság előtt, , hogy vallás-erkölcsi jellem társa- 
ságon kivűl nem nyilvánúlhat". 


: Die Herbartsche Püdagogik vom Standpunkte moderner Erziehungs- 


bestrebungen gewürdigt. Leipzig, 1908. 
? Pádagogik in systematischer Darstellung. I. kt. Alapvetés. 2. kiadás. 


Langensalza, 1911. 

Natorp szerint a nevelés céljának meghatározása nem egyedűl 
az ethika dolga, hanem ,lényeges része" van benne a logikának 
és esztétikának is. A nevelésnek nincs abszolut célja, mert a neve- 
lés munkája végtelen s minden relativ cél a megteendő útnak csak 
egy pontja. E pontnál úgy érezzük, hogy az ellentét nem oly nagy, 
mint aminőnek látszik, sőt közelebbi megtekintésre csaknem eltű- 
nik. Natorp szerint is a nevelési cél kitűzésénél az ethika joggal 
igényli a döntő szerepet s ő is csak némi , relativ önállóságot" 
sürget a logikának és esztétikának. Rein szerint a cél meghatáro- 
zásánál , vezető szerep" illeti az ethikát; de a logika és esztétika 
is bevonandó ama megfontolásoknál, melyek az eszközök és útak 
ismeretére vonatkoznak."! Az esztétika nem vezethet, mert értéke- 
lése ingadozó s a görög nép sorsa intő példáúl szolgál, meit akkor 
hanyatlott el, mikor a sofisták az erkölcsi értékek relativitását taní- 
tották, mikor a 2//v; győzelmet aratott az Zyz0r: felett. A logika 
vezető szerepre juttatásától pedig az tartja vissza, hogy nem tudni, 
milyen logikát gondoljunk itt. Ha formális logikát értünk, nem 
látni be, miért vegye ezt éppen a pedagógia alaptudományúl; ha 
pedig ismeretelméletet értünk rajta, akkor félni lehet, hogy a pe- 
dagógia alól kirántjuk az alapot, mert ez arra az eredményre is 
vezethet, hogy minden tudás csak látszat. Ugy gondoljuk, hogy a 
Rein érvelése itt meggyőzőbb. 

És felfogása a pszichológiának a pedagógiában való szere- 
péről is jobban megfelel a tényeknek. Natorpnál a pszichológia — 
amint maga is mondja — sokat veszít jelentős géből. Ő nem ismer 
el általános pszichológiai törvényeket s a lélektannak csak ott 
juttat szerepet, ahol az egyéni vonások és sajátosságok felismerése 
van szóban. A kisérleti lélektant is elutasítja a pedagógiától. E 
felfogásában James-szel egyezik. Itt már nem követhetjük Natorpot. 
Barthtal ? tartunk, aki a pszichológia beható ismeretét , nélkülöz- 
hetetlen feltételnek" mondja a pedagógia gyakorlatnál. ,Aki a 
pszichológiát nem ismeri el a pedagógia alapjáúl", olyan hibát 
követ el, mintha egy egészségtani rendszert akarna felállítani a 
fiziológiára való tekintet nélkül. A pszichológiai ismeret hiánya 
miatt volt a középkor módszere szánalmas, nevelése hiányos. Aki 
nem ismeri a pszichológiát, az nem ismeri az anyagot és az anyag 

törvényeit, amelyből és amelyek szerint építenie kell. A pszichológia 
és pedagógia kapcsolata oly szoros, hogy a pedagógia haladása 
éppen attól a fejlődéstől függ, amelyen a pszichológia átmegy. Így 
a pedagógia sorsa a pszichológia sorsától függ. S éppen napjaink- 
ban a pedagógiai mozgalmak történelme mutatja, hogy minő ha- 
tással van a kisérleti pszichológia a maga eredményeivel a peda- 
gógiai rendszerek kialakúlására. 

S midőn Reinnak a felfogását mi is helyeseljük és igaznak 
valljuk, önként foly az a következtetés, amit már sokan levontak, 
hogy Herbart pedagógiája sok részletében, éppen azért, mert ma 
már meghaladott álláspontú lélektanra van alapítva, hibás és tart- 
hatatlan. Dietering szerint még abban az esetben is, ha Herbart 
filozófiája és pszichológiája ma már elavúlt és csak történeti értéke 
volna, ,pedagógiájára való visszakövetkeztetés elsietett és hibás 
volna." ?! Ugyanez a felfogása Ziehennek is, aki a fiziológiai és 
kisérleti lélektan híve, mellyel szemben , tarthatatlannak" mondja 
Herbart lélektanát, de pedagógiája nincs szükségképpeni (?) össze- 
függésben pszichológiai elveivel és módszerével, mert , pedagógiája 
olyan, mint egy tökéletes szerkezetű és berendezésű ház, melyet 
építője csak véletlenül emelt bizonytalan talajra." Ha a pszichológia 
és pedagógia között szoros összefüggés van, amint Herbart hívei 
is tanítják, akkor nehéz megérteni s még nehezebb elfogadni 
Ziehen álláspontját, amely csak abból a törekvésből magyarázható, 
hogy minden részlethez ragaszkodni akar, ami a mestertől szár- 
mazik. Lehet akármilyen tökéletes szerkezetű és berendezésű egy 
ház, ha bizonytalan és ingadozó az alap, melyen épült, ingadozni 
fog, ha viharok jőnek, aminthogy tényleg sok vihar tépi-rázza 
Herbart pedagógiai rendszerét napjainkban. 

Ilyen eleven fergeteg kezdte ki Herbart lélektanát éppen a 
személyiség képviselőiben. A személyiség hírdetőinek főleg két ki- 
fogása van a Herbart pedagógiája ellen s lényegében mind a kettő 
lélektana ellen irányúl. Ez a lélektan mindent a képzetek minden- 
hatóságára épít és semmi figyelmet nem fordít az érzelmek, a ke- 
dély, az ösztöni élet rejtelmes világára. Pedig ezekből nő ki a 
gyermeki egyéniség. Az intellektuálizmussal szemben jogához kell 
juttatni a voluntarizmust, mert az érzés, a kedély az a termelő 
anyaföld, melyből a személyiség, a cselekvés és akarás iránya 

sarjad. Kétségtelen, hogy a lélektani kutatás ma ebben az irányban. 


halad s hova-tovább nagyobb lesz azoknak a száma, akik Herbart 
pszichológiáját nem fogadják el. Ámde a lélektani völuntarizmus 
térfoglalásával arányosan csökken a módszer mindenhatóságába 
vetett hit is. Mert minél világosabb lesz előttünk, hogy a lelki 
életet kiszámíthatatlan, előre nem sejtett, a tudat küszöbe alatt 
folyó processusok idézik elé, alakítják, módosítják, minél bizto- 
sabban számíthatunk e pszichikai imponderabilék szerepére, annál 
inkább veszít értékéből, minden előre kiszámított módszeres fogás 


és mesterkedés, mellyel a gyermeki pszíche közelébe akarunk fér-. 


közni. Herbart nem túlzott a módszer követelésével. De követői, 
különösen Ziller, sokszor a bosszantó nevetségességig részletezte 
módszeres kivánalmait s ezzel Herbaiit alapgondolatait kiforgatta 
helyes értelmükből. Nem csoda, ha a személyiség pedagógiájának 
képviselői a gúny ostoraival kelnek ki e túlzások ellen. 

Herbart hívei itt is megpróbálták kimutatni, hogy a szemé- 
lyiség követelménye meg van már Herbartnál. Dietering fenntartás 
nélkül vallja, hogy személyiséget csak személyiséggel lehet ne- 
velni: , Semmi sem ragadja a gyermeket inkább utánzásra, semmi 
sem kelti fel jobban érdeklődését, mint az az elevenség és meleg- 
ség, az az energia és szeretet, melyet a tanító hivatása betöltésé- 
ben mutat." ! Így felfogva a nevelés nem lesz többé megvetett s a 
közönség gúnyjának kitett robotmunka, hanem , fenséges művészet, 
melyet nem hivatalnok, nem tudós, hanem istentől megáldott, 
finom érzékű művész gyakorol." De — mondja Dietering — mindez 
meg van már Herbartnál is. Mert amikor ő a nevelőtől ,. szellemet 
és találékonyságot", lelkesedést és szeretetet, melynek tekintéllyel 
és méltósággal kell párosúlnia, társadalmi jártasságot, pedagógíai 
tapintattal járó gondosságot és komolyságot követel, akkor ugyan- 


azt mondja, mit Linde, hogy a személyiség az egy szükséges dolog. i 


S már Herbart is tisztában volt azzal, hogy ,elmélet, rendszer, 


módszer és elv a tanítót, a pedagógiai talentumot nem pótolhatja." 


Linde egyik birálója, Schreiber megengedi, hogy könyve a peda- 
gógiai belátást szélesbíteni és mélyíteni fogja. Dietering nem lát 
újat, eredetit a követelményekben: alapeszméik Herbart talajában 
gyökereznek, legfeljebb a hangsúly tolódott át. 

A fennebiek után megállapíthatjuk, hogy Herbart óta a peda- 

gógiai gondolkodás a személyiség elvével rendkivül megtermé- 
kenyüűlt s ez egyike azoknak a gondolatoknak, melyeknek nagy 
kihatású szerep jut a nevelés gyakorlatában és elméletében. 

Ha már a személyiségnek íly fontos szerep jut a nevelésben, 
önként tárúl elénk az a kérdés, hogy művészet-e a pedagógia 
vagy tudomány ? Van-e értelme nevelési elmélet felállításának, ha 
a nevelő művész, ki az ihlettség pillanatait várja? Hiszen ez a 
nevelői művészet nem tanítható, csak istentől megáldott, arra te- 
remtett művésznek való. Másfelől a gyakorlat emberei szerint a 
pedagógia nem egyéb, mint különböző egyéni tapasztalatok és 
vélemények konglomeratuma. Mind a két felfogás túlzásba esik. 
Bármilyen nagyra becsüljük is a személyiség nevelő hatását s 
bármennyire pótolhatatlannak ennek hiányát, mégis azt kell mon- 
danunk, hogy igazán nevelő csak az, aki ismeri a gyermeki psiche 
természetét, tisztában van az elérendő céllal és az oda vezető útak 
nehézségével, irányaival, szóval, aki a pedagógia kérdéseivel elmé- 
letileg és rendszeresen is foglalkozik. Felfogásunk szerint tehát a 
nevelő ideálját az közelíti meg, akit a nevelői hívatás lelkében élő 
ereje indít munkára, melyet az elmélet nemcsak előkészít, hanem 
folytonosan kisér, támogat, ellenőriz. Ebből aztán következik a 
hivatás döntő fontossága és primátusa is. A nevelési elmélet fon- 
tosságának kellő kiemelésére indít egyebek mellett az is, hogy a 
nevelés művészete a pedagógiának csak egy része. És jelentékeny 
területei vannak a pedagógiának, amelyeknél a művészet nem jut- 
hat szóhoz, csak a pedagógiai elméletnek és tudománynak kell 
elől világítania. Ilyen pl. a gyermek testi, szellemi és értelmi szer- 
vezetének kutatása, a fejlődés szemmel tartása, ahol a talentum 
magában nem érvényesülhet. Ilyen a nevelés általános céljának 
kitűzése, ahol az ihletésnek háttérbe kell szorúlnia a tudományos 
meggondolás megállapításai mögött. Mindezekre helyesen mutat 
Ted Rein. 

Legmostohábban bánnak el azonban a Herbart hívei az ú.n. 
kisérleti pedagógia név alatt ismert irány törekvéseivel és eddig 
elért eredményeivel. Rein, aki pedig napjaink e törekvéseit legke- 
vésbé elfogúltan bírálja és értékeli, elveti ez irány nevét teljesen 
s részben magát a dolgot is. Az előbbi nem volna baj. Hiszen a 
,kisérleti" jelzőhöz nem nagyon ragaszkodnak Meumannék sem s 
csak megkülönböztetésül átmenetileg használják addig, míg mód- 
szerük elismertetésre és bebocsáttatásra talál a pedagógia terűle- 
23 

tére. Reinnak két ellenvetése van, amiért magát a dolgot is eluta 
sítja. Egyik az, hogy a kisérleti pedagógia leíró tudomány, holot 
szerinte a pedagógia normativ jellegű tudomány. Másik az, hog 
a pedagógia némely igen fontos részében a kisérlet nem alkal 
mazható, pl. kisérle:i didaktikáról nem beszélhetünk. " 

Igazat kell adnunk Reinnak. A kisérleti pedagógia ma mé. 
csakugyan leíró tudomány. De épen e minőségében arra vállal 
kozik, hogy megadja a régi pedagógiának azt az alapot, ami nek 
hiányzik, t. i. az elvek, a normák, a megállapítások , kifogástala 
és kimerítően tudományos megokolását". A kisérleti kutatások ma 
még nem haladtak annyira, hogy ezeknek eredményeire pedagógia 
rendszert lehetne felépíteni. De szorgalmasan gyűjtik az anyago 
abból a célból, hogy a pedagógiai előírások kellően megalapoztat 
ván és megokoltatván ne legyenek puszta parancsok, hanem olyan 
normák, melyeknél a tanító eljárásának minden pillanatban okát 
magyarázatát tudja adni. Tehát a kisérleti irány célja is az, hogy 
normativ tudománnyá fejlődjék. 

A didaktika terűletén a kisérleti irány még kevés eredményre 
hivatkozhatik. De Meumannal mi sem látunk elvi nehézségek 
abban, hogy a kisérlet nemcsak az olvasás, írás, számolás, rajzolás, 
hanem a középfokú didaktika területére is kiterjesztessék s azt 
hisszük, hogy a kisérlet épen a didaktika terén fog nagy eredmé- 
nyeket létrehozni. Azok a kifogások, hogy a kisérletek nem rend- 
szeresek, eredményeik csak rendkívül nagy óvatosság mellett hasz- 
nálhatók fe!, helyesek, megszívlelendők, de az irány elvi állás- 
pontja ellen nem szólanak. 

Nagy és szép távlatokat nyit meg ez az irány a pedagógia 
jövőjére. Ezeket abban látjuk, hogy a deduktív okoskodás és elmél- 
kedés útján felépítelt tantervek helyét olyan tantervek fogják elfog- 
lalni, melyek a gyermeki természet, a gyermeki egyéniség fejlődési 
fokozatai ismeretével és tekintetbevételével fognak készülni. Az ilyen 
tantervekben aztán jelentékeny helyet fog elfoglalni a gyermek 
érzelmi és akarati élete; nagyobb mozgási szabadság jut tanítónak 
és növendéknek egyaránt, úgy hogy az individuálizáló nevelés teljes 
jogához juthat. A fennebiekből önként következik, hogy nem tartjuk 
helyesnek Kármánnak azt a felfogását, hogy az egyéniség csak 

akkor ismerhető fel, ha teljesen kialakult s ezért az iskola a gyer- 
meki egyéniség megismerését nem tekintheti feladatának. Valamint 
azt is helytélennek tartjuk, mit Waldapfel úgy fejez ki, hogy az 
individuálizáló nevelés egyenesen ellenkezik az iskola hivatásával. 

E tanulmány eredményeűl megállapíthatjuk, hogy a pedagógia 
Herbart után nagy és termékeny szempontokkal és gondolatokkal 
gazdagodott. 


28 


Dávid Ferenc és kora. 
Irta: Dr. Borbély István. 
(Folytatás.) 


, Én bizonyos vagyok, hogy az igazságnak utában vagyok" 
— ezzel az ép oly öntudatos, mint merész kijelentéssel kezdődik 
fönséges tragédiája. , Az igazságnak reguláját kövelvén, a szent- 
írásnak folyásával támasztom minden magyarázatomat" " — folytatja. 
Mi az a szentírás? , Kezdetben az evangeliom léleknek általa írat- 
tatott a híveknek szívekbe. Az után pedig, mikor az embereknek 
hálaadatlanságokért az Isten a lelket el akarná venni, hártyára és 
papirosra írattatá, hogy az Antikrisztus Pápa és a több hamis tanítók 
az igazságnak útjáról a választottakat el ne vihetnék".? , Mikor az 
emberek szabadságot vettenek önmaguknak egyik testamentumból 
a másikba való menetelre: szabad volt ottan egyiket a másikba 
változtatni és az újtestamentumnak rendelését az óra fordítani, 
Krisztust Mózessé és Mózest Krisztussá tenni; és végezetre oda 
jutott a dolog, hogy e két testamentumbeli bizonyságoknak össze- 
zavarása sem Krisztus értelmével, sem Mózesével együtt nem járt". ? 
Ezért, ,ha az Istennek igazságát meg akarják érteni, szükség meg- 
választanunk a betüt a lelki értelemtől, az árnyékot a testtől, a 
sötétséget a világosságtól, mely a két testamentumnak különbségé- 
ben mutattatik meg".! ,Az én istenem énnekem bizonyságom, 
hogy ezt az igazságot nem Alkoranumból, sem a Thalmudból, sem 
Servetusból, hanem az élő Istennek ígéjéből tanultam, tanítottam 
és tanítok", " 

Mi ez az igazság? 


. Dávid F.: Az egy ő magától való, stb. ai ij. ? Az egy ő magától 

Istenről azt vallja, hogy ,az egy ő magától való Isten, 
ő magától jó, bölcs, mindenható és öröktől fogva való, kezdet 
nélkűl é: végnélkül való; egyedűl halhatatlan, kit az emberek közűl 
nem látott senki:" tiszta, merő csak egy lélek"." ,A hívekben 
lakik az Isten". Isten legfőbb cselekedete a teremtés. , Az első 
teremtésben Ádám mondatik első atyának, ki által minden egyéb 
emberek e testi és első életre születtenek".? , Az újtestamentumban 
az új teremtést, melyet második teremtésnek hívnak, az apostolok 
az Ur Krisztusra magyarázzák, melyben az Isten a Krisztus által 
megújította e világot és megbékéltette az embereket önmagához és 
az örök életre megújította az újonnan születésnek általa". 

Krisstusról. Dávid Ferenc pontosan megjelöli, kit kell ez 
elnevezésen ismernünk, amidőn azt tanítja: , Jézust az Isten Krisz- 
tussá és urrá tette". "! Jézus , asszonyi állattól születteték e világra, 
tehát ember". "? , Ennek a nazareti Jézusnak adta az egy Isten a 
bölcseségnek és erősségnek, avagy mindenhatóságnak lelkét, kiről 
a. próféták jövendöltenek, ez az a lélek, az Istenségnek teljes volta, 
mely lakik a Krisztusban"."? , Krisztusnak Istensége, tisztessége és 
dicsősége az Atya Istentől vagyon. És valamikor ezt valljuk, — 
az Atya Istent tiszteljük, mert aki a fiut nem tiszteli eképpen, az 
az Atyát sem tiszteli. Ez az egyenlő tisztelet, melylyel az Atya 
akarja, hogy a fiú tiszteltessék"."" , Az ótestamentomban ez az egy 
és ő magától való Isten nem neveztetik a mi urunk Jézus Krisztus 
atyjának, mert akkoron Jézus még nem született volt meg". "" ,Az 
újtestamentumban, midőn immár szűz Máriától a názáretbeli Jézus 
megszületett volna és benne minden isteni igéretek megtökéllettek 
volna, akkoron megjelenté magát az egy ő magától való felséges 


Isten".1" Ebben a , Krisztusban létesült a második teremtés", " 


hogy ,mi emberek ő általa az Istennek ábrázatja, képe és formája 
lehetnénk, melyet mi az első teremtésben elvesztettünk vala"."" A 
trinitáriusok azt tanították, hogy , Krisztus öröktől fogva azon Isten, 
ki az Atya, az egy isteni természetért; más pedig a különböző 
tulajdonságért avagy személyért"."" Ezzel szemben Dávid Ferenc 
azt vallotta, hogy Krisztus nem volt öröktől való, hanem ,volt ő 


EA egy to magátoltvalóss ZA Net mi hr SZAZ egyi atya Istennek 
OO ZzZesy tó magától való oo lam iGetsi reza Az egy ő magától, 
KSS TTL DDT üg eső EE EEAZ fegyratya Istenfeke Reis 
15 Az egy ő magától való, A íj. " i.m. A Tt gaz tegy atya istennek; 

neki kezdete az utolsó időben" :"" , fogantatott, született, nevekedett 
mind időben, mind bölcseségben nemcsak az emberek előtt, hanem 
az Isten előtt is; annak felette evett, idestova járt, megfáradt, 
félte és rettegte a halált; könyörgött az Istennek; meghalt, fel- 


támadott és felment a mennyekbe az ő Atyjának jobbjára"."" 


Krisztus e földön csak ember volt, nem egyszersmind Isten is, 


, mert e kettő ellenkezik : természet szerint való Isten lenni öröktől 
fogván és üdő szerint megkenetni"." Hanem igen is a halálban 


, Önnön magát megüresítette, testté lévén és az isteni ábrázatot 


levetvén, az embereknek hasonlatosságokban találtatott meg". " 


, Isten azért adta minekünk a Krisztust, hogy ő általa üdve- 
züljünk és az örök életet vegyük"."? E hivatását tanításaival tel- 
jesítette, , miérthogy pedig prédikátor volt és tanított, azért Logos- 
nak avagy igének neveztetett". "" 


Az Istenről és Jézus Krisztusról való tanítások alkották Dávid 


Ferenc egyéni hitvallását, főképen ez utóbbi, melyről fennen hír- 


dette: , Az Isten fiáról, a mi urunk Jézus Krisztusról vettetett fun- 
damentumon állunk és azon akarunk állhatatosan megmaradni". 
(Dávid F.: Az egy ő magától való, stb.: C lap.) 

Két dolog nem tetszett e mondatokból Blandratának. Az egyik 
az, hogy Dávid az ő keresztény hitét kizárólag az újtestamentumra 
alapította, holott régebben elismerte az ótestamentum bizonyító 
tekintélyét is. A másik Krisztus segítségűl nem hívásának dogmája 
volt. Dávid ugyanis kijelentette, hogy ,. Szent Pál nem elegyíti az 
Isten fiát, az ember Jézus Krisztust az Istennel, hanem a két pártot, 
melyek ellenségesek egymással, kétfelé állatta: az egy Istent egy- 
felől, az emberi nemzetet másfelől. Azok közikbe állatta immár a 
közbenjárót, a Jézus Krisztust". (Dávid F.: Az egy ő magától 
való, stb. D i i j.) Következőleg — hiszen emlékezünk reá, hogy 
a reformáció korának egész theologiája, tehát Dávid fejtegetése is 
a bűn és annak megbocsátásáról való elmélkedésből sarjazott — a 
helyes sor ez: Isten, Krisztus, ember. Fönnebb az volt mondva, 


hogy a második teremtéssel kapcsolatban Krisztus nem tett egyebet, 4 


mint bűnbánatra serkentette a bűnös emberiséget s miután eképen 
megtérésre intett, megtanított szeretettel fordulni a bűnöket kegyel- 
mesen megbocsátó Istenhez, A lényeg itt az, hogy a bűnös ember 


"5" Az egy ő magától való. Bij. "j m. Bi T Elkötezétb E s egy ke TT 
D. 2 j m. D, ő 


ád — zt — smáét 47-ttsszzzgér 


DÁVID FERENC ÉS KORA. 361 
z 
. Krisztus ösztönzésére megbánja bűneit s bocsánatért esedez. Már 
most a következő feladatot kétféleképen lehet formulázni. Vagy 
eként: a bűnös embernek első kötelessége Krisztust segítségűl 
hívni a töredelem előkészítéséhez. Azonban ez a megfogalmazás 
mhibás, mert a rendet zavarja. Krisztus cselekedete arra irányúl, 
2 hogy töredelemre birjon minket. Ámde — úgy-e bár ha ini már 
annyira jutottunk, hogy bűneink tudatában Krisztus közbenjárásáért 
. akarunk esedezni, — immár el kellett jutnunk a töredelmességhez. 
. A továbbiakban Krisztusnak semmi szerepe nincsen. Isten minden 
őszintén hozzáfolyamodó léleknek az illető lélek nemes elhatáro- 
. zásáért bocsátja meg bűneit; és főképen Isten bocsátja meg az 
"emberek bűneit, nem Krisztus. Tehát a mondott feladat nincs 
. helyesen fogalmazva. Ellenben így már helyes: a bűnössége tuda- 
. tára ébredt embernek Isten szerető kegyelmét kell segítségül hívnia. 
És itt újra fölvetjük a kérdést, a mi Luthert, Melanchtont, 
. Zwinglit, Kálvint s a XVI. század összes theologusait annyira ag- 
. gasztotta: mi lesz ilyen körülmények között Krisztusból? Dávid 
. Ferenc azt válaszolta : , Logos", vagyis ige, isteni beszéd, tehát olyan 
. intő szózat, mely a bűnös embert töredelmességre bírja. Szükség, 
hogy mindig épen ez a Krisztus járjon közbe az emberek megté- 
résénél, a ki a keresztény időszámítás kezdetekor élt? Nem. Ha 
. valaki azt a célt szolgálja, a mit Krisztus, hát akkor az Krisztusi 
célt szolgál; Krisztusi munkát végez. Honnuaa lehet megtudni, hogy 
" hogy mi volt ez.a cél és ez a munka? Az új testamentumból, a 
. hol Krisztus élettörténete van megirva. 
Blandrata nagyon alkalmasnak találta Dávidnak e tanításait 
az ő tekintélyének megrontására s viszont saját hatalmának növe- 
. lésére. Célját főként az a nagyarányu mozgalom segítette elő s jut- 
tatta díadalra, mely Békés Gáspár és a testamentumos urak körül 
keletkezett. E mozgalmak annyira szorosan összefüggnek Dávid 
"egyéni sorsával s az unitárius egyház történetével, hogy tüzetes 
ismerésük nélkülözhetetlen. 
A midőn Báthory fejedelemmé választását elfogadta, nemcsak 
János Zsigmond végrendelete megtartására kötelezte magát, de arra 
is, hogy Miksa alattvalója lesz s , ha őfelsége kívánja, vajdaságát 
a várakkal egyetemben tüstént kibocsátja kezéből."" Fogadalmai a 


: A közállapotok vázolásánál az Erdélyi orsz. gyül. Emlékek II. és III 
kötetében található fejtegetéseket (Szilágyi Sándortól) tartottam szem előtt, 

portának tudta és beleegyezése nélkül valának igérve. E két arcu 
helyzetet az a körülmény juttatta dülőre, hogy Báthory saját feje- 
delemségét be akarta jelenteni a külföldi uralkodóknak. Kérdés, 
minő címmel tegye ezt? Nem kevéssé vala ingerlő a várak és erő- 
dítmények dolga. A porta ezek átvételét sürgette; a császár viszont 
azt kivánta, hogy bizonytalan ideig maradjanak jelenlegi bírtoko- 
saik kezében. A szultán csausza ura kivánságának végrehajtását 
akarta ellenőrizni s ezért a fejedelem udvarában tartózkodott. Báthory 
egyebet sem tehetett, mint gyors levéllel kedvező határozásra kérte 
Miksát. , Miksa előtt csak két lehetőség volt: vagy megtagadni a 
várak kiadását s ezzel török háborut vonni a nyakába; vagy bele- 
egyezni azok kibocsátásába s a jövendőtől várni a speyeri pontokon 
esett csorbák kiegyenlítését. Ez utóbbit választá: oly módon, hogy 
amennyiben az idők és viszonyok minden más expedienst lehetetlenné 
tesznek, belenyugszik az elkerülhetetlenbe, de fentartja és felhasz- 
nálja a rája támaszkodó testamentumos urak törekvéseit és köztük 
főként Békést — kivel, ki által és kiért előbb-utóbb leszorithatni 
hitte Báthoryt." Igy esett, hogy Békés reményei szorosan hozzá- 
füződtek a császár igényeihez. A várak átadása az egy Huszt kivé- 
telével, megtörtént. E hely egyik legfontosabb poziciója vala Erdély- 
nek, érthető hát, hogy Miksa jövendőbeli céljainak érdekében 
ragaszkodott hozzá. Báthory most geniális ötlettel igyekezett meg- 
kerülni e vészes helyzetet. Úgy gondolta, hogy ha a testamentumos 
urakat törvényes uton egyenként lehetetlenné teszi, ezzel megtöri 
Miksa merev oppositióját is. A sort Csákyn kezdte, ki János Zsig- 
mond halálától az ő megválasztatásáiíg Erdély kincstárnoka volt, 
Felszólítá, nyilvánosan számolna el ez idei kiadásairól, mit, noha 
már többször megigért, még mindig elfeledett megtenni. Mikor 
pedig a kór gyötörte öreg főur 1572 elején elköltözött ez árnyék- 
világból, kivánságát Hagymássy Kristófra terjeszté ki. A testamen- 
tumosoknak érezniök kellett, hogy kelepcébe jutottak s csak Miksa 
gyors interventioja segithet rajtuk. Szorult helyzetüket a törökök 
lepantói veresége némileg földerítvén, Békés ismételten felszólítá a 
császárt Báthory megbuktatására. A császár azt izente, maradjon 
Békés nyugodtan, mert , nem hagyják moházni dolgait". A testa- 
mentumosoknak rezgelődését a fejedelem sem nézte tétlenül és — 
Hagymásy már perben lévén — Majláth Margittal visszakövetelte 
Békéstől Fogaras várát, mely a trónkövetelőnek főereje vala. Hogy 
azonban más oldalról is meg legyen támadva, látszólag ide nem 

tartozó végzést hozatott 1572 május 25-én Tordán: ,A mi a religio 
dolgát nézi, a minemű végezés a meghalt fejedelem idejében volt; 
azon állapotban és erejében maradjon; hol pedig valakik e végzés 
kivűl a religióban valamint innoválnának, a mint őnagysága előnkbe 
adja, hogy affélék volnának, ő nagysága Dávid Ferencet és a super- 
intendenst (Alesiust) hivassa hozzá, értse meg tölök, ha efféle inno- 
vátorok különb vallásban vannak az ő vallásoktól, kiben voltanak 
a megholt urunk idejében; ha különb és uj dolognak vallásában 
találtatnak, ő nagysága excommunicaltassa, mely excnmmunicatió- 
val ha ők nem gondolnak, ő nagyságának authoritása legyen effé- 
léknek megbüntetésére az ő érdemek szerént." Két körülmény kap- 
csolja e végzést a Békés-Dávid párthoz. Egyik az a kerülő módszer, 
melynek első megnyilatkozását szintén Báthorytól János Zsigmond 
uralkodásának legvégén láttuk; másik Blandratának egyéni céljai. 
Békés ugyan mint már sokszor, ezúttal is csalódott ura pártfogá- 
sában, sőt nov. 15-én egyenesen azt az utasítást kapta Bécsből, 
hogy ,ha lehet, vesse ki szívéből a haragot és gyűlöletet a vajda 
iránt"; azonban Dávid vesztére Blandrata céljai hatalmas lépéssel 
közeledtek megvalósításukhoz. Az 1573. jan. 1—6-ki országgyűlés 
elnatározta : , Az innovátorok felől végeztetett, hogy az előbbi arti- 
culus tartassék meg, hogy affélék a két superintendens előtt több 
tudós személyeket is melléjek vévén, ha szükséges lenne, meg 
examináltassanak és ha mindeniktől különbözni találtatnak és dog- 
májukat pertinaciter defendálják, excommunicaltassanak és urunktól 
proscribáltassanak, kivel ha nem gondolnak, autorítása legyen ő 
nagyságának vagy fogsággal, vagy halállal, avagy egyéb poenával 
az ő káromlásokat érdeme szerint megbüntetni. Ha ki pedig urak, 
nemesek vagy városok közül affélének pártját fogná, vagy oltal- 
mazná urunk ellen, az olyat az director causarum ráhíhassa és 
minden octava kívűl iure fisci törvény szerint procedálhasson ellene ; 
akik pedig proscriptusok, azokat kergesse mindenütt". Dávid s 
Békés jövőjének kétségbeejtő perspectivája tárul elénk e végzésből. 

A nagy csapásokat apró ingerlések egészítették ki s ilyenben 
főként Dávid Ferencnek volt része. Előbb iskoláját támadták meg 
azzal, hogy a tanítók fizetését csupán a befolyó tandíjra redukálták 
s ebben is azzal a megszorítással, hogy az abc-tanuló iskolások 
25, az olvasnitudók 50, a felsőbbosztályosok 1 frt díjat fizessenek. 
E végzés volt okozója annak, hogy Palaeologus Jakab állását 
elhagyva, Kolozsvárról Krakkóba távozott. Mikor aztán a városi 

tanács belátta, hogy emberségesebb honorárium is alig elég a meg 
élhetésre, a fizetést 1574. jan. 27-én visszaállította a régi 1 

forintra. E rendelet Palaecologust is visszatérítette Dávid környeze- 
tébe. Budzinski levele igazolja, hogy március 17-én már tanít. 
Majd magának Dávidnak a fizetését támadták meg s három évi. 
huza-vona után is csak 100 frtban, 2 hordó borban és lö véka" . 
búzában állapodtak meg. Ezekhez járult a fejedelem személyes 
gyülöletének gyakori megnyilatkozása. Emlékeink ránk hagyták, 
hogy Báthory maga elé hivatván Dávidot, kihallgatását e szavak- 
kal végezte: , Rövid időn végbe viszem — ha Isten is úgy akarja 
— hogy szarvaid letörjenek !" Meg is kisérlé fenyegetésének bevál- 
tását. Kolozsvárról Gruz Péter, Márkus Antal és Gergely Antal 
folyamodtak a fejedelemhez, küldene e kincses városba jezsuita 
papokat, mert a lakósság a mostani lelkészek tanításaival nincs 
megelégedve. Báthorynak kapóra jött a kérés: a tényállás iránt 
Iögtön kérdést intézett a városi tanácshoz. Nagy csodálatára, egy- 
ben bosszúságára is, azt a választ kapta, hogy egy szó sem igaz 
belőle, mert Kolozsvár papjaival meg van elégedve. 


(Folytatjuk.) 


Vallási mozgalmak napjainkban." 
Irta: Ürmösy Miklós. 


Tisztelt hölgyeim és uraim ! 


Mindenek előtt fogadják őszinte üdvözletemet mai összejöve- 
telünk alkalmából, mellyel idei felolvasó-estélyeink sorozatát meg- 
nyitjuk. 

Nem tagadom, hogy bizonyos jubiláris hangulatnak a hatása 
. villan át lelkemen annak emlékezetére, hogy épp e helyen, az Urnak 
.e felszentelt kis hajlékában tartottuk meg tíz évvel ezelőtt, a buda- 
pesti Dávid Ferenc egylet első ünnepélyes ülését, melynek díszét 
és fényét több angol hitrokonunk jelenléte is nagyban emelte. 

Igaz, hogy tíz év az egyletek életében még nem valami nagy 
mult, de mégis egy vallásos alapon álló egyesületnél ez a körűl- 
mény, hogy ennyi időt már átélhetett, annak nemcsak életképessé- 
géről, de vallás-erkölcsi erejéről és sulyáról tesz bizonyságot. S 
tanuságot tesz, tisztelt hölgyeim és uraim, első sorban is az önök 
lelkes szeretetéről, vallásos mély érzületéről s törhetlen kitartásuk- 
ról, mellyel ez egyletet mindvégig szellemi és anyagi erejükkel 
támogatták. 

Az elvetett kis mustár-mag, — ime szemünk láttára növeke- 
dett lombdús galyacskává s így nem csoda, ha mi látnoki sejtel- 
mekkel eltelve hisszük és reméljük, hogy e kis csemete oly hatal- 
mas törzsű fává fog egykoron erősödni, melynek élete bele fog 
nyulni az idők végtelenségébe, mert gyökérszálai az emberi lélek- 
nek ama misztikus mélységeiből szívják tápláló erőiket, hol a minden- 
ható Isten iránti tiszta hit honol! Mert mi hiszünk a hit fentartó, 
ős erejében, mint az élő Istenség bennünk lakozó s bennünk működő 
örök energiájában. S miért ne hinnénk benne? ... Hiszen ha az 


s Elnöki megnyító a budapesti Dávid Ferenc-egyesűlet 1911. nov. 18-án 
tartott űlésén. 

állatvilág egyetemes életnyilvánulásaiban feltaláljuk az ösztönöknek 
ama változatlan örök törvényeit, melyeknek e fajok minden osztálya 
alá van vetve — s ha nemcsak a növényvilág, hanem általában a 
föld fejlődésének és átalakúlásainak törvényeiben is megtaláljuk az 
ok és okozat elméletének s jelenségeinek alapvonásait, — akkor 
miért ne hozhatta volna magával az emberiség is, mint vele szü- 
letett ősi ösztönt, a hitnek ama kezdetleges csíráit, melyekből 
évezredek fejlődése folytán, a babonák misztikus ködén át eljutott 
a mai tisztultabb vallási felfogásokhoz. Valóban, bámulatosan óriási 
utat tett meg a vallás-filozófia, míg hangoztatni merte ama tant, 
hogy az Istent úgy kell felfogni, mint lelkünknek és a nagy min- 
denség egyetemes törvényeinek szellemét! . . . 

És a vallások fejlődése még mind fokozottabb erővel halad 
előre, nem nagy lelki gyönyörűségére modern szociálistáink azon 
táborának és az úgynevezett , társadalmi tudományok" azon egye- 
sületeinek, melyek már nemcsak a hazát, de magát az Istent is 


megtagadják ! 

— Nincs többé szüksége az emberiségnek vallásra ! — kiált- 
ják ők, mert kinőtt már a hit babonás varázslata alól . . . Mire 
is hit és eszmény a léleknek! Ezek csak butává teszik a lelket... . 
De hisz lélek és lelkiismeret sincs! . . . Az erény és erkölcs fogal- 
mai is elavult hazugságokká váltak... A templomok pedig ma 
már az üres és látványos egyházi ceremóniák színhelye . . . És így 
tovabp b keséseó 


— Óh, valóban mily gyönyörűen szép lesz a világ és benne 
mily végtelenül boldog az emberiség, ha e nagy társadalmi refor- 
mátorok elvei meg fognak valósulni majd valamikor. 

Csak az a kérdés, mikor lesz ez? . . . Mert úgy látszik, hogy 
ez a , szerencsétlennek" kikiáltott emberiség, nem siet valami tul- 
ságos nagyon elérni ezt a neki igért földi boldogságot! Sőt még 

mindíg annyira igyekszik lelkében a vallásos érzületet ápolni, hogy 
. csak egy kicsinyes statisztikai példára utaljak, a brit biblia társa- 
ságnak nemrég megjelent évi jelentéséből azt látjuk, — hogy a 
világon még mindír, — vagy inkább: jobban, mint valaha, — a 
biblia a legelterjedtebb könyv. S míg a társaság a mult évben 
hat millió példányt adott el, az idén már hét milliónál is többet. 

Hogy a vallási propaganda a társadalmi téren is mily óriási 
arányokat ölt, dacára a vallás:tagadók agitációinak, legyen elég itt 
megemlíteni, hogy ma már a nők is — mint tudjuk — mind töme- 

gesebben lépnek a lelkészi pályára, sőt az angol szabad egyházak- 
ban már is egész sereg nő prédikátor végzi buzgó hivatással egy- 
házi munkáját. 

Ez alkalomból, mint minket érdeklő eseményt, szabadjon 
megemlítenem, hogy a német szabadgondolkodó lelkészek lapja, a 
, Kirchlichliberale Zeitungs-Korrespondenz" a nők lelkészi pályájára 
vonatkozó cikkében, elismerő hangon emlékezett meg Petzold 
Gertrud német származású kisasszonyról, mint a birminghami 
unitárius egyház prédikátoráról, legutóbbi németországi és svájci 
útja alkalmából, mikor is több templomban prédikált nagy hall- 
gatóság előtt. 

A vallásos érzés Hanyatlásáról szóló meséknek — úgy hiszem 
— élénk cáfolatáúl szoigálnak a koronkint tartatni szokott vallási 
kongresszusok, nem különben ama körülmény is, hogy az egy- 
házak tradiciónális kegyelettel ragadnak meg minden alkalmat, hogy 
nagyjaik és vallásalapítóik emlékezetét megünnepelhessék. 

:k 

Tisztelt hölgyeim és uraim, úgy vélem, már eddig is elég 
cáfoló érveket hoztam fel ama vádak ellen, melyek korunk hitet- 
lenségét hangoztatva, a vallás teljes csődjét hírdetik. Pedig még 
reá sem mutattam az egyházak benső életében viharzó nagy és 
hatalmas forrongásokra, melyek szintén világos cáfolatúl szolgál- 
hatnak arra, mintha hideg, dermesztő vallás közöny szállta volna 
meg az emberiség lelkületét. 

De minket, kik Dávid Ferenc nagy és dicső nevét hordjuk 
zászlónkon s kik Stuart Mill híres elvét úgy kivánjuk alkalmazni, 
hogy minél több szabadságot nemcsak a politikai és társadalmi 
intézmények, hanem az emberi lélek számára is, — mondom — 
minket talán más szempontokból érdekelnek napjaink eme vallásos 
mozgalmai. És pedig a vallási reformeszmék szempontjából. Vagyis 
azt óhajtjuk figyelemmel kisérni, hogy a liberális irányzatok minő 
hódító erővel nyomulnak előre a hitélet terén ? 

Erre vonatkozólag azt az általános észleletet tehetjük, hogy 
majdnem minden hitfelekezet körében egyre növekedni látjuk azon 
emberek számát, kik vallási meggyőződésüket összhangba akarják 
hozni a korszellem haladásával. S e törekvések néhol oly vehemens 
erővel hozzák ellentétbe a vallásos érzelmeket a fennálló, merev 
dogmákkal, hogy abból nem egy éles — bár még eddig leginkább 
személyes jellegű — összeütközés támadt már is. Természetesen e 


368 VALLÁSI MOZGALMAK NAPJAINKBAN. 


mozgalmak ellenhatásának következménye az orthodoxia merész ; 
föllépése, támadó és védekező eljárása, — a vallás tekintélyére való ! 
hivatkozással — a szabadelvű irányzatok ellen. Hiszen még a más- . 
különben oly erős hatalmi szervezeten alapuló katholikus egyház is . 
szükségét érezte erős kényszerrendszabályokhoz nyulni. Emlékez- 
zünk csak vissza a pápa ,motu proprio"-jára, amely az egyház 
papjaitól az antimodernista eskű letételét követeli s jusson eszünkbe 
az Index-kongregáció működése s annak nálunk is ismert ered- 
ménye egyik neves magyar püspökre vonatkozólag. 

De minket közelebbről érdekel ama körülmény, hogy az ortho- 
doxia a protestántizmus körében is, kényszerítve érzi magát mind 
erősebb és erősebb fegyverekhez nyulni, a szabadelvű eszmék ter- 
jedésével szemben. Példa erre a németországi protestánsok moz- 
galma, mely az egész művelt világ figyelmét magára vonta. 

Tudjuk, hogy e mozdalom kiindulási pontja Jatho kölni lel- 
kész esete volt. Első következménye pedig az lett, hogy most már 
a német protestántizmusnak is meg van a maga Loisy abbéja. De 
a dologban nem ez a fontos, hanem az, hogy most már nemcsak 
Köln város lakossága ünnepli szabadsághősként hivatalvesztésre 
ítélt lelkészét, hanem ugyanezt teszik az összes német liberálisok, 
kik még ezenfelül, nemzeti gyűjtést is indítottak oly lelkészek szá- 
mára, kik előbb vagy utóbb a kölni lelkész sorsára juthatnak. 

Ily viszonyok közt érthető, hogy a porosz nemzeti egyház 
sem akar felhagyni a liberálisok elleni elkeseredett küzdelmével. 
De az aztán nagy kérdés: vajjon e harccal nem késett-e meg? 
Mert a porosz lelkészek táborában mind többen és többen csatla- 
koznak a liberális irányhoz, nyiltan hírdetve a dogmájuktól eltérő 
hitfelfogásaikat, vallástörténelmi önálló nézeteiket. Sőt nem egy 
közülök nyiltan meri prédikálni, hogy Jézus ember volt, de a leg-. 
nagyobbak közűl való, aki példát adott az emberiségnek, de akinek. 
csodás törtenete már a misztikus legendák világába vész el. 

Hogy eme nagyarányú liberális mozgalmai a német protes- 
tántizmusnak, minő változásokat fognak előidézni a hitélet terén 
előbb vagy utóbb, azt még ma meg sem jósolhatjuk. Lehet, hogy 
talán már egy vallásos forradalom előestélyén állunk! Hiszen — 
a jövő zenéjeként — már is hangok hallatszanak különböző új 
vallás-alapítási ideákról. S Amerikából világgá is bocsátották egy 
ily új vallás alaptervezetét, melyben a kereszténységnek nem jut 
fontosabb szerep, A rideg kötelességteljesítésben kulminálna e vallás 

főelve, nem ismerve büntetést és jutalmat s nem kutatva az emberi 
lét okait és végcélját. Tulajdonkép ez egy vallás volna — hit 
nélkül. Maradjon meg hát csak — a , jövő" vallásának . . . Mi nem 
. kérünk belőle! 

T. hölgyeim és uraim! Már is nagyon igénybe vett türelmük- 
kel élnék vissza, ha napjaink vallás-mozgalmainak részletesebb 
. vázolásába merűlnék. De ama jelenség, hogy az orthodoxia hatalmi 
. tekintélyének teljes erejével és sulyával volt kénytelen újból meg- 
jelenni a vallásos élet mezején, ismétlem, ez a legerősebb bizonyí- 
téka annak, hogy a liberálizmus mind nagyobb és nagyobb hódító 
. hatással nyomul előtérbe mindenütt, a mi örömmel és megelége- 
déssel töltheti el lelkünket. 

De midőn mi annyi lelkesedéssel azonosítjuk magunkat a 
liberális eszmékkel, — azt hiszem — mi is tisztában vagyunk azzal 
az álláspontunkkal, hogy rikép értelmezzük azokat. Vagyis, hogy 
. mit értünk ,liberálizmus" alatt! Mert a vallásfejlődésnek minden- 
. nemű irányát nem tekinthetjük annak. Hiszen, például Német- 
. országban is, a vallásos reform-mozgalmak némelyike kisebb- 
. nagyobb elhajlásokban a , modern liberálizmus" és a , modern 
. felvilágosultság" cégére alatt már is oly utra kezdett átsiklani, 
. melyen mi nem haladhatunk együtt a német liberálisok eme 


ő táborával. 


Mi nem fogadhatjuk el , liberális haladás" eszméjeként azok 
felfogását, kik a természeti erőkből s a biológiai megállapításokból 
. levont törvények alapján szeretnék a vallást reformálni, a fizikai 
világot jelölve meg az ember egyetlen lényegének, ebből vonva 
"egyszersmind következtetést a vallás többi nagy problemáira is. 

Ezért nem egyeztethetjük össze a mi iránytörekvéseinkkel sem 
a , modernizmus" ama hiveinek álláspontját, kik a panteizmushoz 
álinak közel, sem a régi atheista fölfogáson felépült , monisták " 
alaptételeit, kiknek Haeckel a főapostoluk. 

Egyszóval, mi, kik a tiszta evangéliumi hit alapján állunk, 
nem illethetjük , szabadelvű" elnevezéssel az oly vallásos reform 
. törekvéseket, melyek a metafizika helyébe kizárólag a természet- 
tudományi gondolkodást akarják tenni. 

Kétségkívül lelkes bámulattal tölt el minket is, úgy a termé- 
szettudományok, mint minden más exakt tudomány fejlődése, 
haladása és elemző ereje s mi is mindíg nyiltan vallottuk és hír- 

dettük, mit Prohászka püspök egyik beszédében a minap mondott, . 
,hogy a vallásos meggyőződést és a vallás igaz kincseit nem kell 
az igaz tudás szabad levegőjétől félteni". De míg a tudomány sem 
tud a lét ama nagy problémáira, melyekkel a vallás is foglalkozik, 
kellő és megnyugtató feleletet adni, addig a minden áron vallást 
reformálni akaró modern apostolok ne vádolják a tiszta hitbeli 
felfogást azzal, hogy nem a láthaió, hanem a láthatatlan világ rej- 
télyeinek egyoldalú megfejtésével és megokolásával foglalkozik 
csupán. 

Mi a vallásban a végtelenség eszméjét s az örök élet erejét 
keressük. És csakis a hit szárnyain vagyunk képesek ama fensé- 
ges, misztikus világba fölemelkedni, hol megtaláljuk az Istenség 
örök eszményét. S hisszük és valljuk, hogy az emberiség sok és 
sok millióinak lelkéből nem fog sikerülni soha, kiírthatni a Gond- 
viselő Isten teremtő erejében vetett ama mélységes hitet, mely az 
évezredek martirjainak vérével megszentelt vallási nagy alkotásain 
épült fel ! 


IRODALMI ÉRTESÍTŐ. 


Dr. Varga Béla, Jacobi Henrik Frigyes. Tanulmány az 
ismeret- és értékelmélet köréből. Különlenyomat a M. Tud. Akadémia 
, Athenaeum" c. folyóíratából. Budapest, 1911. Ára? 

Ez alapos tanulmányokon nyugvó, tartalmas értekezés célja az, 
hogy az ismeret- és értékelmélet egyik igen elterjedt irányának törté- 
neti fejlődéséhez adatokat nyujtson s kritikai észrevételeivel megvilá- 
gítsa. Jacobi életének rövid ismertetése után a filozófia fogalmát, a hit 
és tudás viszonyát, ismeretelméletét és ennek birálatát, értékelméletét, 
erkölcstanát vázolja röviden, világosan, kritikai megjegyzései kiséreté- 
ben és végűl rámutat arra a hatásra, melyet napjaink voluntaristikus 
itéletelmélete, különösen Windelband és Rickert Jacobi nem rendsze- 
res, hanem szétszórtan itt-amott elejtett megjegyzéseiből és gondola- 
taiból kapott. Jacobi különösen Hamann hatása alatt Kant kriticismusa 
ellen lép fel s egyéniségének gazdag és értékes, de ellentétes elemeit, 
mély vallásos érzését és a transcendens világhoz való állandó vonzó- 
dását, a lét kérdései kutatásában való szakadatlan fáradozásait a , hit" 
mistikus és romantikus köd, amely egyenes ellentéte Kant rendszeré- 
nek. Ő egyesíti a hit és tudás fogalmát s nála a filozófia és vallás 
egyek, amiként mondja is, hogy az ő filozófiája az ő vallása. Nem is 
tiltakozik a mistikus homály ellen, sőt egyenesen vallja, hogy a maga- 
sabb rendű ember előtt némely dolgoknak szükségképen homályban 
kell lenniök. Különböző és ellentétes megitélésben részesült. Schelling 
szellemének , szomorú korlátozottságát, komplikált egyéniségének , facsar- 
mányos titokzatosságát" vetette szemére. Legujabb életírója Schmid A. 
pedig a lángelme jelzővel tiszteli meg. 

Jacobi nem alkotott rendszert, hanem az ismeretlen isten után 
kutatott, s őt igyekezett az ismeret világításánál közvetlen intuitióval 
megragadni. Ezért a tudást a hitbe olvasztja belé, melybe minden 
egyéb is belefér. Minden ismeretnek és tevékenységnek alapja a hit, 

amire a józanon és a Böhm-féle intelligencia álláspontjáról biráló 
szerző azt jegyzi meg, hogy ez a fogalom nem lehet tisztító hatással 
az ismeretelméletre. Jacobi ismeretelméletében a szerző két dolgot 
kifogásol. Egyik az, hogy a megismerésben az érzékfelettinek nagy 
szerepet juttat, t. i. hogy az érzés közreműködésével a közvetlen meg- 
ismerést a hit biztosítja; a másik az, hogy az ismeret forrásáúl az 
Jnstinkt-et és Gefühlt tekinti. Az érzés az ismerés folyamatánál csak 
járulékos elem; azzal megismerni nem lehet semmit. S különben a 
transcendenst és übersinnlichet még akkor sem ismerhetjük meg, ha 
az érzést az ismeret forrásáúl elfogadnók, mert ismeretünk csak az 
adottról lehet. 

Jacobinál rendszeres értékelméleti tanról szó sem lehet. De van- 
nak elszórtan olyan gondolatai, melyek kétségtelenűl axiologiai vonat- 
kozásúak s melyek épen e vonatkozásukban tetőződnek s egészülnek 
ki. Nála az érték gondolata objectiv realitás, melynek végső alapja az 
isteni öntudat. Ez öntudat nélkűl nem lehet szó értékről s az alany 
valamely dolog értékes voltának megállapításánál csupán annyi szere- 
pet játszik, hogy ösztöne és érzése szerint értékel ugyan, de ismerő 
tehetségünk ezen forrásai csak szócsövei az isteni kijelentésben adott 
igaznak, jónak és szépnek s így voltaképen az isteni akarat valósul 
meg az emberben. 

Erkölcstana sajátságos elemekből van összealkotva. Az erkölcs 
isteni eredetét hirdeti ugyan, de itt megszabadulva theologiai misticiz- 
musától szinte Nietzschére emlékeztető módon egy hősi moral alapjait 
rakogatja, amely az individualizmus színes és lendületes fejtegetésében 
csúcsosodik ki. 

Az utolsó fejezet arra mutat rá, hogy napjaink voluntaristikus 
itéletelmélete (Windelband, Rickert) mint forrásra Jacobi ismeretelméle- 
tére megy vissza, onnan ered. A szerző ez irány alaptévedését Böhm. 
mel abban látja, hogy figyelmen kívűl hagyja a való és kellő világá- 
nak, az ontologiának és axiologiának határait s ott is értékelést lát, 
ahol csak valóság itéletekről van szó, mintha az érték megelőzné a 
valóságot, holott kétségtelen, hogy előbb lennie kell valaminek s csak 
azután értékelhetjük azt. Tévedés tehát a valóság itéletekben akarati 
aktust keresni és látni, a formát tartalomnak tekinteni, amint ez új irány tette. 

Ez a gondolatmenete ennek a kritikai tanulmánynak, amely alapos 
reményt nyujt arra, hogy szerzőjétől még sok értékes dolgot várhatunk 
a filozófia irodalmában. Ajánljuk figyelmébe azoknak, akik tájékozódni 
kivánnak napjaink ismeretelméletének kérdéseiben. (38 

Dr. Székely György: A lelki élet ismertetése. Budapest, 
. Franklin-Társulat. 1909. Ára 2 K 60 fill. 

Ez a könyv, mely a tanító- és tanítónőképző intézetek számára 
. készült, négy szakaszra oszlik. Az első a lelki életről szól általában. 
A lélektan feladata, szerző szerint, képzeteinknek, gondolatainknak, 
érzelmeinknek és vakarati állapotainknak megismerése és felderítése. 
Ezen meghatározás szolgál alapúl a mű beosztására nézve, mely e 
szerint a II. fejezetben az értelem lélektanával, a következőben az 
érzelem s az utolsóban az akarat lélektanávai foglalkozik. Minthogy a 
mű hivatása a tanítói pályára készülőknek megfelelő ismeretanyagot 
adni, szerző nemcsak a lelki élet tényeinek megismertetésére törekszik, 
hanem a megfelelő helyen és alkalommal igen áttekinthetően és vilá- 
gosan összegezi a lelki élet ismeretének az életre és az iskolára, egy- 
szóval a nevelésre való fontosságát s így az elmélet nála, ahol csak 
lehet, szoros érintkezésben áll az élettel. Ezen érintkező pontok több 
helyen valóban érdekesek és tanulságosak, nevezetesen, ahol a szerző 
a szemléltetés elveit összegezi, majd ott, ahol a fantázia színes és 
világos fejtegetése után, a játéknak a nevelésben való nagy szerepére 
mutat reá. Még inkább érvényesül ez a szempont ott, ahol az érzelem 
pedagógiai jelentését tárgyalja finom elemzéssel, legvégűl pedig az 
erkölcsi nevelés elveinek és módjainak fejtegetésénél, ahol szerző tan - 
könyvekben ritkán előforduló vonzó olvasmányt ad, midőn a történelmi 
fejlődés menetének ismeretéből azt az igazságot szűri le, hogy az egész 
emberiség körében az ismeretnek, a művelődésnek hódításával, terje - 
désével az erkölcs is egyre magasabb fokra emelkedik, — ami aztán 
szerzőt rávezeti műve végén a nevelés céljának ílyen meghatározására : 
, A nevelés célja a kultúrának a terjesztése, növelése, ami egyúttal a 
humanizmus erkölcsi eszméjét is magában foglalja". 

Ami a mű tárgyát tisztán tudományos szempontból illeti, szerző 
felöleli, amennyiben keretei megengedik, — az újabb lélektani kutatá- 
sok minden fontosabb eredményét s így mindenesetre a tudomány 
színvonalán áll. Fejtegetései világosak, jól érthetők s az életből, tapasz- 
talásból vett példákkal s jeles írók műveiből vett találó idézetekkej 
meg vannak világítva az elvontabb részek is. 

Kisebb részlet-kérdésekben vagy néhol kifejezésekben azonban 
nem értünk mindenben egyet szerzővel. Nevezetesen nemcsak tudomá- 
nyos, hanem pedagógiai szempontból is jobb lett volna a logikának, 
mint a lélektantól különböző tudománynak jellemét és a logikai tör- 
vények sajátosságát jobban kidomborítani s a logikai részt külön feje- 

zetben tárgyalni. Szerző ugyan minden, a logikához tartozó fejezetben 
tesz erre nézve igen helyes és találó megjegyzéseket ; kérdés azonban, 
hogy a tanuló ezekből elegendő módon fogja-e látni a két tudonáta 
határait? — Abban egyetértünk szerzővel, hogy ,a tudat léthatatlan, 
megfoghatatlan" — s talán, mondjuk, szmeghatározhatataaa is,, Des 
hogy ismeretelméleti úton teljesen megközelíthetjük lelki életünk ezen 
ősi alaptényét, arrcl eléggé tanuskodnak Fichte vagy nálunk Böhm 
Károly fejtegetései. Kétségbevonjuk továbbá szerző ezen állítását : 
Általában a tárgyaknak értékét, becsét mindíg érzelmeinkhez mérjük 
és szerintük állapítjuk meg. Az u. n. értékitéletekhez mindig tapad 
bizonyos alanyiasság". Alanyiasság a valóságitéletekhez is japadas 
egyáltalában mindenhez, ami ismeretünk tárgya lehet. Az előbbi állítás 
pedig véleményünk szerint nem helyes azért, mert tisztán lélektani 
alapon áll, már pedig a lélektani elemzés útján még senkinek sem 
sikerült az érték végső gyökeréig elhatolni; s ettől eltekintve a fenti 
mondás az értékelést teljesen az egyesek szeszélyeinek Szolgáltatná 
ki, ami végéremehetetlen bonyodalmakra adhat okot. — Megjegyezzük 
végül, hogy az esthetikának a magyar ,Széptan" elnevezése nem 
helyes s így annak propagálása is (147. 1.) mellőzendő. 

Eltekintve ezen apró kifogásoktól teljes elismeréssel adózunk a 
szerzőnek, amiért a lelki életnek ily összefüggő, kimerítő s a tudo- 
mány magaslatán álló fejtegetését adta. Munkáját figyelmébe ajánljuk 
mindazoknak, akik a lélektan mai eredményeit, világos, összefüggő, 
többször színes és élvezetes alakban s jó magyaros stilusban akarják 
megismerni. DA e 


Medgyesi Pál élete és működése. Irodalomtörténeti tanul- 
mány. Írta Császár Károly. Budapest, 1911. 

Csak néhány szóval akarunk e tanulmányhoz hozzászólni. A 
szerző irodalomtörténetinek nevezi, bizonyosan az irodalom fogalmának 
a" szokottnál tágabb értelmezésével. De maga is érzi, hogy az elne- 
vezés nem eléggé jogos s igazolni törekszik magát, amit a tárgyon 
kívűl Pázmány, Alvinczi, Melius stb. példáúl idézésével vél elérni 
Medgyesinek nincs egyetlen munkája sem, mely a tulajdonképeni iro- 
dalomhoz tartoznék, Császár irodalmi szempontból mindössze két 
dolgot tud kiemelni: fordítói elvét és a nyelvre vonatkozó nézetét. 
Medgyesinél a kettő még egyet jelentett: a helyes, a magyar szellem- 


nek megfelelő kifejezést. Jó, mondhatnók, kitünő példái voltak Pázmány 
és Gelei Katona. 

Ezt nem tekintve érdemes és hasznos munka volt összefüggően 
adni Medgyesi életét, aki a maga korában (17. sz. első fele) jelentős 
állásokat töltött be, jelentős szerepet vitt, bár exponáltabb helyen sem 
egyházában, sem a politikai életben nem állott. Csöndben szeretett 
munkálkodni, az előkészítés nehéz feladataiban volt otthonosabb, a 
kivitel gyümölcseit nem nagyon iparkodott magának megszerezni. Kivált 
mint fordító, a református presbiteriumi mozgalmak egyik vezetője és 
mint szónok, különösen Rákóczi lengyel hadjárata után, mikor Erdély 
pusztulásnak indult. Beszédein a jeremiádok hangja ömlik el, mintha 
a 16. század éledt volna újra. 

Császár a szétszórt, gyakran kevés számú adatból egységes élet- 
történetet adott. Újat nem hoz elő, Medgyesi életének eleje és vége 
nála is homályba vész, de egyébként ügyesen szerkesztette meg az 
életrajzot, melynek előnyére válik még a könnyű, élvezetes előadás 
mód. Így a szerző iparkodott azokkal is megkedveltetni munkáját, 
kiket az ilyen tárgy nem szokott érdekelni, gyakran épen az élvezhe- 
tetlen feldolgozás miatt. 

Vannak munkájának unitárius vonatkozásai is (36. és 37. o.). 
Medgyesi udvari papsága idejére esik a túlsulyba jutó reformátusok- 
nak erőszakoskodása az idegen vallásúakkal szemben. A történelem- 
ből ismeretes, hogy az unitáriusok és különösen a szombatosok szen- 
vedtek ezekben az űldözésekben. Császár a történeti tények megitélésében 
pártatlanul jár el s az uralkodó nézettel tartva, az üldözöttek oldalán 
áll. Az erőszakos térítések a finomabb lelkű Medgyesinek sem tetszet- 
tek, aki a ,zsidózó"-kat nem vallásukért, hanem tudatlanságukért rója 
meg a fejedelemhez intézett levelében. A szerző az ide vonatkozó 
adatokat nagyobb részt Szalárdi Siralmas krónikájából merítette, mely 
Kemény Zsigmond Rajongókjának is alapul szolgált. Jok 1 

Az őszi főtanács fontosabb tárgyai és határozatai. A főtanács tárgy- 


sorozatát nagyobb és szenvedélyesebb viták nélkül tárgyalta le. A tárgyak 
közül kiemeljük a következőket : 


A mult évi zsinati főtanács hódoló üdvözletét, melyet ő felsége 80. szü- . 


letésnapja alkalmára küldött fel, ő felsége köszönettel legkegyelmesebben 


fogadni méltóztatott. Alapítványokat tettek: Sharpe Emilia úrnő évi 110. 


font (mintegy 2640 K) sterlinget tevő alapítványt, hogy annak terhére Man- 
chesterbe a , Unitarian Home Missionary College"-be küldhessünk egy lelkészi 
pályára készülő ifjút. — Lőrinczy Dénes ny altábornagy a székelykeresztúri 
gimn. javára tett régebbi alapítványát 2500 K-ra egészítette ki. — Az 1869-ben 
érettségit tett osztálytársak a kollégiumi konviktus javára 305 K alapítványt 
tettek. — Dr. Jankovich Pál isk.-felügyelőgondnok 100 K alapitványt tett, mely- 
nek kamataiból jutalom adandó annak, aki legnagyobb gondot fordít testére, 
ruházatára, iskolai szereire. — A dr. Bedő Albert pályadíját Kovács Lajos 
nagyajtai lelkész nyerte el. — A székelykeresztúri gimn. építése ügyében a 
főtanács örömmel és helyesléssel vette tudomásul, hogy a Papp János-féle 
telek a gimnázium céljaira megvásároltatott; utasításúl adta a képviselő- 
tanácsnak, hogy a terv készíttetésénél szorosan ragaszkodjék a 35:000 K 
fedezethez s kifejezte óhajtását, hogy amennyiben ez az összeg megengedi, az 
épületbe a könyvtár ls belevétessék és az építés lehetőleg már a jövő évben 
megkezdődjék. — Önálló kántori állások szervezése ügyében kimondotta a 
főtanács, hogy ilyen állás csak ott szervezhető, ahol az egyházközség legalább. 
1200 K fizetést és lakást biztosít, a kántortól pedig képesítő öklevelet kiván. 
A tanítósággal egybekötött kántori szolgálat megszünik, mihelyt az illető mint 
tanító nyugalomba vonul. Az egyházközségek segélyezésére kántortanítói segély 
címen jövőre ís 4—5000 K-t fordítanak. — Az egyháztörténetre kitüzött pályázat 
eredménytelen maradt; a pályázatot a főtanács nem tüzte ki újra, abban a gon- 
dolatban, hogy előbb az előmunkálatokat kell elvégezni, az anyagot össze- 
gyűjteni. — Az egyházközségek monográftiái átnézésével, kiegészítésével, szük- 
ség esetén átdolgozásával Kelemen Lajos tanár, egyházi levéltárnok bizatott 
meg s a főtanács kifejezte óhajtását, hogy a monográfiák füzetes kiadása 
minél előbb megkezdessék, 

A székelykeresztúri igazgatói állásra Pap Mózes, jogtanácsosnak dr. 
Ferencz József választatott meg; a kolozsvári ének-zenetanítói állásra Sándor 
János, klasszika-filológiai tanszékre dr. Varga Béla; az e. k. tanács tagjaivá 
Kisgyörgy Sándor, Lőrinczy Dénes, dr, Nyiredy Géza, Kelemen Albert, dr, 

Bedő Albert, Gyulay Árpád, László Domokos, Daniel Lajos, Benkő Mihály, 
Varga Dénes, Veress József ; egyháztanácsosokká: Kriza János, dr. Elekes 
Dénes, Máthé György, dr. Dézsi Ferenc, dr. Gál Zsigmond, Major Sándor. — 
Az unitárius lelkészkör alapszabályait jóváhagyta. — Tudomásul vette, hogy 
a szindi Jobbágy András-féle birtok eladatott, de utasításúl adta, hogy adandó 
alkalommal az alapítványi összegből birtokot kell vásárolni. — A Kismező 
eladására az engedélyt megadta. — Nyugalomba bocsátotta Csegezy László 
bágyonl, Gálfalvi István haranglábi, Sándor Áron kadácsi, Bartók Albert cseke- 
falvi, Kiss Sándor sepsiszentkirályi, Hadházy József désfalvi Biró Elek kolozsi, 
Tibáld József homoródújfalvi lelkészeket és Péterfi Dénes kolozsvári lelkész- 
tanárt. Ez utóbbi nyugdíjazással kapcsolatban kimondotta a főtanács, hogy 
tekintettel a helyzetre, a kolozsvári lelkészi állás betöltését ez idő szerint a 
tanársággal kapcsolatban kivánja eszközölni s ilyen irányban utasítja az e. k. 
tanácsot ez ügy előkészítésére és javaslata előterjesztésére. — A belső emberi 
nyugdíjtörvény módosítása ügyében arra utasította az e. k. tanácsot, hogy az 
1912. évi számadás és 1913. évi költségvetés eredményéhez képest tegyen 
újabb előterjesztést az özvegyek kérelme ügyében. — Az anyagiakról általában 
megemlítjük, hogy az összes számadásokat és költségvetéseket elfogadta a 
főtanács; kiemeljük azonban a ladamos alamori birtok 1910. évi jövedelmét, 
amely 90614 K 93 f. E szép eredményt a főtanács megelégedéssel vette tudo- 
másúl s a jószágfelügyelőség tagjainak elismerését és köszönetét fejezte ki. 
— Az összesített vagyonmérleg szerint az egyház vagyona 67.11021 K 27 f., 
mely összeg az előző évivel szemben 332097 K 25 f. szaporodást mutat. Eb- 
ből azonban az évi rendes szaporulat 116000 K, a többi a gazdaságok bér- 
beadása folytán eladott felszerelésekből és alapítványok befizetéséből állott 
elő. - A fanügyi jelentések során a főtanács felhívja az egyházköröket, hogy 
az iskolák fölszerelését sürgősen eszközöljék, a tankötelesek iskolába járását 
pontosan ellenőrizzék, hogy a beiskolázás arányszáma az országos átlagot 
megközelíthesse, mert semmivel sem okolható meg, hogy a mi tanulóink át- 
laga 10—15"/, különbözetet mutat. 

A részletekről a nemsokára megjelenő jegyzőkönyv tájékoztatja ol- 
vasóinkat. 


Kriza emlékezete. Az október végén tartott főtanácsi ülések keretében 
Kriza emlékezetének hódolt a papság, a Dávid Ferenc-Egylet közgyűlése, maga 
a főtanács, a kollégium igazgatósága és ifjúsága. Az ünnepélyeket a lelkész- 
kör kezdette, ahol Űrmösi Kálmán imádkozott; dr. Boros György elnök érte- 
kezett Krizáról; majd Péterfi Mihály szentábrahámi lelkész mondott el szépen 
és formásan kedves intimításokat Krizáról, melyekkel a családapát, a férjet, 
a tanárt és a püspököt hiven jellemezte. Majd a Dávid Ferenc-Egylet köz- 
gyűlésén br. Petrichevicn Horváth Kálmán elnök úr hódolt szívből jövő sza- 
vakkal Kriza emlékezetének. Este a , Kriza-Önképzőkör" rendezett az intézet 
tornacsarnokában előkelő közönség részvétele mellett sikerűlt műsoros-estélyt, 
melyet tánc követett. Az estély tiszta jövedelme, 582 K 10f. a Nagyajtán 
felállítandó Kriza-szoborala, javára fordíttatik. Október 29-én reggel a főtiszt, 
püspök úr következő beszéddel nyitotta meg a főtanács üléseit: 

Méltóságos és Főtisztelendő Egyházi Főtanács! j 4.48 

Isten kegyelméből ismét egybegyűltünk, hogy szeretett egyházunk ügyei- 
vel foglalkozzunk és számbavéve annak érdekében a lefolyt évben "attostelő 
munkásságunkat, a jövőre szükséges teendők felett tanácskozva, azokat meg- 
állapítsuk. Mielőtt azonban ehhez kezdenénk, nem mulaszthatom el kegyelettel 
áldozni a püspöki székben közvetlen elődöm, Kriza János emlékének, az Ő 
születésének százados évfordulója alkalmából (született 1811 junius hó 28-án) 
s meg vagyok győződve, hogy ebben egyházi főtanácsunknak minden tagja 
teljes lélekből osztozik velem. Megtették ezt már előttünk a Kisfaludy Társa- 
ság, a Néprajzi Társaság, a budapesti Dávid Ferenc-Egylet, ugyancsak a 
Dávid Ferenc-Egyletnek háromszékköri fiókegylete az ő születése helyén, 
Nagyajtán, tegnap pedig az unitárius lelkészkör, valamint a Dávid Ferenc- 
Egylet és kollégiumunkban az ifjúságnak a Kriza nevét víselő önképzőköre, 
szintén mind kifejezést adtak a Kriza János emléke iránti tiszteletüknek. 
Mennyivel nagyobb erkölcsi kötelességünk nekünk, mint a Magyarországi 
Unitárius Egyház Főtanácsának egész egyházunk nevében kegyeletes érzéssel 
adózni Kriza János püspökünk emlékének, aki nemcsak egyháztörténetünk év- 
könyveiben, de mint költő, nemzeti irodalmunkban is kiváló szép nevet ha- 
gyott hátra maga után s halhatatlanságát biztosította. 

Főtanácsi gyűlésünket megnyító beszédemben nem terjeszkedhetem ki, 
de nem is lehet feladatom Krizáról életrajzot írni. Erre különben sincs szük- 
ség. Megírta ezt legjobb barátja, a szintén nagyemlékű Jakab Elek a , Keresz- 
tény Magvető"-ben. (XIII. évfolyam, 2-ik fűzet.) Azokban az emlékbeszédekben 
pedig, amelyeket a Magyar Tudományos Akadémia nevében Szász Károly, a 
Kisfaludy Társaság részéről Gyulay Pál, azóta szintén megsíratott jelesetnk 
tartottak Kriza felett, írói érdemeinek méltatása mellett az ő életére vonatkozó 
adatok is főbb vonásokban mind megtalálhatók. 

, Szegény volt, mint mi vagyunk, pártfogó nélkül állott az élet útján, 
miként mi, tudás, munka és jellem által megszerezte erkölcsi értékét és tár- 
sadalmi sulyát, küzdve nagy eszmékért önmérséklettel, harcolva a szeretet, 
szelidség és fölvilágosítás fegyvereivel ügyünkért véglehelletéig s mégís a jók 
szeretetét, az ország tiszteletét vívta ki magának s magában kis egyházunknak. 
Nyomdoka nekünk örökre útmutatónk lehet." 

Ime, ezek a Kriza életrajzírójának szavai. Nem adok azokhoz semmit, 
de nem is veszek el belőle semmit, mert azok a tényeknek teljesen megfe- 
lelnek. Hanem ezen az alapon bátor vagyok indítványozni s meg vagyok 
győződve, hogy indítványom egyházi főtanácsunk mindenik tagjának kebelében 
visszhangra fog találni: 

1-ször, hogy Kriza János születésének évszázados fordulója alkalmából 
e kegyeletes megemlékezésünket a mai ülésünk jegyzőkönyvében fejezzük ki ; 

2-szor: az istentisztelet után vonúljunk ki testűletíleg sírjához és azt az 
e célra készített koszorúval koszorúzzuk meg; 

3-szor: Nagyajtán felállítandó Kriza-szoborra szavazzon meg a mélt. és 
főtiszt. egyházi főtanács az egyház pénztárából 1000 koronát oly módon, hogy 
abból 500 korona a folyó 1911-ik, 500 korona a jövő 1912-ik évben lesz 
fizetve". 

Templomozás után, hol az istentiszteletet Józan Miklós budapesti lelkész 

végezte, a főtanács tagjai, nagyszámú közönségtől s az egész kollégiumi ifjú- 
ságtól követve, a köztemetőbe vonúltak, hogy Kriza sírját megkoszorúzzák: 
Az egyházi főtanács nevében a főtiszt. püspök úr e szavakkal tette le a ko- 
szorút a sírra: 

Sírodhoz jöttünk Kriza János, hol poraid nyugosznak, de bölcsődre 
gondolunk, amelyben 100 évvel ezelőtt boldog szülők vigasztaltak és amely- 
ben a Muzsa is homlokodon csókolt. 

Igen, e sír körűl kegyeletes érzéssel egybesereglett gyűlekezet, kedves 
atyámfiai! e pillanatban nem a halott, hanem az élő Kriza János jelenik meg 
az én lelki szemeim előtt. Ott látom őt a szószékben, amint buzgón és áhí- 
tattal imádkozik s beszédével, az evangélium hírdetésével hallgatóit az Isten 
országának keresésére inti és az igazság után szomjazó lelküket az örökélet 
vizeivel táplálja. Ott látom őt a tanteremben, amint tanítványait oktatja, isme- 
retekkel gyarapítja s őket a jó, az igaz, a szép, az erkölcsös s az istenes 
életre buzdítja és emellett nem egyszer még testi táplálékáról is gondoskodik. 
Ott látom őt íróasztala mellett, amint fenkölt gondolatait, nemes érzelmeit 
dalba önti, szülőföldjét megénekli s a Székelyföld: bércein és völgyein szét- 
szórt vadrózsákat összegyűjtve csokorba köti s azzal a nemzeti irodalmat 
megajándékozza. És ott látjuk őt mindnyájan családi körében, a társadalom- 
ban, a püspöki székben, kötelességeit mindenütt híven és lelkiismeretesen 
teljesítve, egyházának és hazájának dícsőségét munkálva s mindezek által 
magának a halhatatlanságot biztosítva. 

Óh bizony, ha a Kriza életén és munkásságán végig tekintünk, valamint 
ezért életében köztisztelet és nagyrabecsűlés környezte, emlékének is hódoló 
tisztelettel kell adóznunk. Ez hozott minket sírjához is születésének 100-dik 
évfordulója alkalmából. Szolgáljon e tiszteletünk csekély jeléül e koszorú is, 
inelyet a Magyarországi Unitárius Egyház főtanácsa nevében kegyeletes érzé- 
sek között sírjára teszek. Legyen emléke örökre áldott közöttünk és szelleme 
hasson át mindnyájunkat s terjedjen ki nemzetségről-nemzetségre, időtlen- 
időkön át. 

A kollégium igazgatósága és tanári kara nevében dr. Gál Kelemen 
igazgató ezeket mondotta : 

Az unit. kollégium igazgatósága és tanári kara nevében hálás tisztelet- 
tel teszem le ezt a koszorút a jó ember, a tudós tanár, a nagyérdemű püspök, 
a költészetnek új forrást nyitó költő sírjára. 

Hálás szívvel dicsőítem a jó tanár emlékezetét, akit a közvélemény ,az 
ifjúság atyjának" nevezett, akinél a beteg tanuló ápolást és gyógyulást, az 
éhező kenyeret, az elcsüggedett vigasztalást talált. Erről a soha nem lankadó 
keresztényszeretetről még ma is hálásan emlékeznek azok, akiket a jó sorsuk 
annak részeseivé tett. 

Büszkén hírdetem dicsőségét annak a tudós tanárnak, aki fényt és 
dicsőséget szerzett tanszékének, aki remekbe készült ünnepi beszédeivel, elő- 
adásaival, tankönyveivel, templomi és halotti énekeskönyvével tüneményes 
gyorsasággal egyházunk első emberei közé emelkedett. 

És hódoló tisztelettel magasztalom a nagyérdemű püspök és a költő 
emlékezetét, aki az unitárius nevet — a mi szűk körünkből kiemelve — a 
nemzet közbecsülésétől ragyogóan, dicsőséggel vitte bele a közvéleménybe, 

aki felnyította a nemzeti költészet örökké tiszta forrását, hogy a nemzet ; 
dalosai abból merítsenek. És kétszeresen magasztalom ma, mikor ezt a tiszta . 
forrást idegen eszmék, nemzeti multunknak, jelen küzdelmeinknek ellentmondó, " 
jövőbeli reményeinket elfagyasztó gondolatok áramlatával zavarták fel. De ha . 
újabb törekvések és áramlatok háttérbe szorítják is ideig-óráig a nemzeti 
szellemet, ha a világpolgárias gondolkodás elfásítja és elvéníti a költészetet, 
üdűlés és megifjúlás végett mindíg oda fog térni ahhoz a forráshoz, amelyet 
Kriza tárt fel, a népköltészethez. 

Benne az ember. és költő szép összhangba olvadt össze. A költészetet 
tündérországnak tartotta, melyben csak rövid ideig lakhatott, mert földi 
gondjai kiragadták onnan, de az ott töltött órák édes álmai és ábrándjai. 
olyan költeményeket sugaltak, melyek kincsei nemzeti költészetünknek. Ilyen 
szép költemény az ő nemesen átélt élete is. 

Azzal az imával teszem le e koszorút sírjára, hogy áldja meg az Isten . 
őt haló poraiban s adjon nemzetünknek, egyházunknak sok hozzá hasonló 
férfiút ! 

Végül az ifjúság nevében Nyiredy Géza, VIII. o. t. mondott a koszorú- 
letétele közben csinos beszédet. -— Pálfi Márton tanár beszéde, mellyel az 
ifjúság műsoros-estélyét megnyítotla, a következő : 

Mélyen Tisztelt Közönség ! 
kedves Ifjúság! 

Az idén kerek 30 éve lesz, hogy egyik önképzőköri gyűlésünkön egy 
lelkes diákunk azt a gondolatot vetette föl, hogy , rendezzen az ifjúság Kriza 
emlékére ünnepélyt születése helyén, Nagyajtán s jelölje meg születése házát 
emléktáblával." A gondolatot tett követte s az unitár. gimn. ifjúsága büszkén 
mutathat rá, hogy az ő lelkes buzgalma s részben áldozatkészsége folytán áll 
ott az az emléktábla, hírdetve a szellemi szikra kipattanását. 

Amit most akarunk, annak az eszmének a szikrája nem tőlünk pattant 

ki. A szoborért, melyre az ércet ezennel össze akarjuk táncolni, aligha bottal 
is nem verne szét köztünk a puritán gondolkozású egyházfő, ki maga volt a 
megtestesült szerénység és igénytelenség. De erősen hisszük, hogy ha 
állni fog az a szobor, a mi Önképzőkörünk ifjúságához lesz a legillőbb érte 
a leglelkesebben buzgolkodni s talán nem leszünk szerénytelenek, ha azt 
állítjuk, hogy táncolni bizonnyára senki sem fog érte oly szívesen és lelkesen, 
mint mi. Am jó is lesz jókedvünk színes pillangóit mind-mind kibocsátnunk, 
hadd lelje bennük gyönyörűségét a Vadrózsák örökifjú kertésze s hadd símúl- 
janak el korholni készülő homlokáról a ráncok a mi kothurnustalan, de annál 
őszintébb és igazabb szeretetet és tiszteletet lehellő vidámságunktól. 
K Mert hát kit is ünneplünk mi krizában, kinek a nevét zászlónkra írtuk? 
Unnepelhetnők a puritán gondolkozású és egyszerűségű egyházfőt, ki okos 
szelidségével, lekötelező szeretetreméltóságával s gondolkozásával és érzüle- 
tének nemességével csak becsültebbé tette az unitárius nevet itt és túl a 
tengeren 


Unnepelhetnők a költőt, ki mesterkéletlen egyszerűségű igénytelen köl- 
teményeiben, mikre ő maga sem sokat ad, csodás szépségű új világokhoz 
vezető ösvényeket tapos. A mi Reményünknek apró diákjai, a Krizák és 
Szentiványi Mihályok kóstolnak be igazában először a népköltészetnek abba 

a csodás forrásvizébe, melyből alig egy nehány évre rá örökifjúságot iszik 
magának a magyar poézis a Petőfi és Arany János poharából. 

Vagy ünnepelhetnők — s ez lenne a legigazabb ünnepünk — ünnepel- 
hetnők a Vadrózsák halhatatlan gyűjtőjét, ki ,kevély bámulatba ejtette az 
országot" azzal, amit hozott s talán még nagyobb bámulatba ejtette s fogja 
még ezután ejteni — mert nálunk külön kell mindent fölfedezni — azzal, 
ahogyan hozta. Mert nem eltanúlt irányelv, nem divatos jelszavak tovább- 
adása volt Krizánál az a sokat emlegetett népiesség, nem is hangzatos frázis, 
vagy beteges érzelgősség, hanem a lélek mélyéből fakadó, az egyéniségből 
kisúgárzó természetes és ösztönszerű vonzalóm és megértés. 

Ámde a mi ünneplésünk még ezeknél az okoknál is — hogy úgy mond- 
jam — bensőbb, gyöngédebb, melegebb és meleget árasztóbb szálakból 
van fonva. 

Kövári, a történetíró írja, hogy ezt az Önképzőkört egy bon-mot, egy 
talpraesett székely mondás teremtette. Egy barna képű nyurga nagyajtai diák, 
Kriza János mondta volt, hogy az olló nem koppantó. S ez a mondás ütötte 
volna igazán nyélbe az amúgy is alakulófélben levő Olvasótársaságot, a mi 
Önképzőkörünk ősét: Az olló nem koppantó. Bevallhatjuk, hogy ez nekünk ma 
bizony egy kicsit arabusul van. Nem értjük, hol itt a szellemesség s még 
kevésbé, miért kell azért Önképzőkört alakítani. De rögtön megértjük, ha 
magunk elé képzeljük a 30-as évek diákjait, amint a nagy" asztal körül ülve 
egy szál faggyúgyertya halvány világánál szedik magukba a tudományt s idő- 
közönként koppantóval szedik le a hamvát az Edisont nem ismerő faggyú- 
reflektornak. Azért koppantóval, mert ha pl. ollóval nyulnának hozzá, abból 
két nagy veszedelem származhatnék. Egyik, a kisebbik az, hogy kiállhatatlan 
bűzzel telnék meg a szoba, a másik, a nagyobbik az, hogy az olló nemcsak 
a hamvat, hanem magát a világosságot is elnyisszenthetné. Az olló tehát nem " 
koppantó, azaz diáknyelvre fordítva és székelyűl értve: az iskolai törvény nem 
illemszabály, nem erkölcsi törvény. Vágni hiszen vág az olló, akarom mondani, 
az iskolai törvény és rendszabály is, de a művelt tanulónak finomabb és 
érzékenyebb vágószerszáma is van, a koppantó, akarom mondani, a lélekben 
lakozó erkölcsi törvény. Drága kincs arra való ember kezében az olló, aka- 
rom mondani, az iskola nyujtotta tudás ís, de még drágább a koppantó, azaz 
a lelki műveltség. Az olló nem koppantó ; a tudás még nem műveltség. Azt 
meg lehet egy kis igyekvéssel szerezni az iskolában, ezt csak az önképzés 
adhatja meg, mindenki csak saját maga ajándékozhatja meg magát vele. Aki 
csak azt szedi magába, amit a tudós tanárok a kathedráról tanítanak, az még 
csak félmunkát végzett, csak ollóra tett szert; a koppantót, a lelki műveltsé- 
get magának kell megszereznle önképzés útján. Mire van hát szükség az 
iskolában ? Olvasótársaságra, önmunkásságra és önfegyelmezésre szoktató 
önképzőkörre. Az ollóhoz ez szerzi meg a koppantót, az iskolai törvények 
mellett ez szerez érvényt az erkölcsi törvénynek, a tudást ez tetőzi be lelki 
műveltséggel. Igy értem és így magyarázom én a Kriza székely szellemeés- 
séggel megcsattintott koppantóját. Igy lett a koppantóból nálunk Önképzőkör. 

Unitárius Ifjúság! Ez a koppantó a te megbecsűlhetetlen örökséged 
Ezt örökölted te attól a gazdag lelkű nagyajtai diáktól, kinek az emlékére 
ma ünnepet rendeztél . 

Lehet, hogy lesznek, akik arra biztatnak, — ah nagyon modern világ- 
ban élünk — hogy dobd el ezt a divatja múlt ócskaságot: a villanyfényhez 
úgy sem kell koppantó. Nehogy felülj valaha ennek a modern bölcseségnek, 
magyar unitárius ifjúság. A villany korában is csak pisla mécsvilág a tudás 
világa s bizony-bizony megoltod, vagy kiállhatatlanúl kellemetlenné teszed, 
ha meg nem szerzed hozzá a lelki műveltség koppantóját. Higyj a székely 
agyvelő bölcsességében, a Kriza örökében: az olló bizony-bizony nem koppantó 


Servét viennei szobrának leleplezése. Okt. 15-én leplezték le Servét 
szobrát a délfranciaországi Vienne-ben, ahol őt hajdan in effigic megégették: 
Az ünnepélyen szabadgondolkozókon kivűl résztvettek Északamerika és Anglia 
unitáriusai, Németország és Svájc szabadelvű protestánsai. Montet E., a genfi 
egyetem rektora beszédéből, melyet a leleplezés alkalmával tartott, álljanak 
itt a következő részletek: 

"Ha van város, melynek falai közt szobrot kellett emelni Servét Mihály 
emlékezetére, úgy bizonyára Vienne régi és nemes városa az Hiszen itt töltött 
el Servét életéből 12 esztendőt, az ő hányatott életének legjobb és legkevésbé 
zavart esztendeit. Itt adta ki nagy művét: a Restitutio Christianismi-t, ameiy 
ellene azt a vihart felidézte amelyben életét vesztette. Itt fogatta el és bör- 
tönöztette be őt az egyházi hatóság, amely aztán őt halálra ítélte és in effigie 
megégettette. Itt kezdődött meg számára — a börtönből való szökése után — 
az a fájdalmas zarándoklás, amely őt a champeltéri máglyára vezette." 

Másfelől, ha van város, amely e szobor felavatásánál tartozott magát 
képviseltetni, kétségkivűl Genf városa az, amelyben Servét halálra ítéltetett és 
vértanúságot szenvedett. 

Mi Genfben úgy éreztük, hogy tartozunk egy monumentummal meg- 
örökiteni Servét Mihály emlékét, egy monumentummal, amelynek rendeltetése 
— a mi gondolatunkban az volt, hogy a XVI. században elkövetett, helyre- 
hozhatatlan hibát jóvá tegye. Mi úgy vélekedtünk, hogy lehetetlen nekünk 
Genfben a reformáció dicsőitésére egy emlékszobrot emelnünk, míg a Servét 
kivégeztetésének emlékoszlopát fel nem állítottuk. Igy állítottuk és avattuk fel 
1903-ban, hat évvel az 1909. évi jubileum megünneplése előtt azon a téren, 
ahol Servét megégettetett, azt a köoszlopot, amelyet joggal neveztek el en- 
gesztelő emlékműnek, — e kifejezés egyébként magára az oszlopra is reá 
van vésve, 

Mi genfiek mély hálával viseltetünk Kálvin és a reformáció iránt. A 
mi városunk Kálvinnak köszönneti nagyságát; ő alapította a mi egyetemünket, 
amelyhez tartozónak büszkén valljuk magunkat s amely mindíg a felvilágoso- 
dás és a szellemi szabadság tűzhelye volt. Valóban, a XVI. század reformá- 
ciója a szellemeket örökre felszabadító munkát végzett. 

De amennyire ünnepeljük annak a férfiunak lángelméjét, aki a felsza- 
badító forradalom vezére volt, épannyíra elítéljük azt a tévedést, amelyet el- 
követett, midőn Servét-et megégettette. A türelmetlenség általános volt a XVI. 
században mindenik táborban és Servét kivégeztetése abban a korban csak 
nagyon kevés tiltakozással találkozott, amelyek semmi visszhangot nem kel- 


tettek. De egy századnak a tévedése nem mentheti egy férfiúnak — bármíly 
nagy volt is — a tévedését. 

Ezért lett reánk nézve Servét neve a türelem eszméjének szimbolu- 
mává. Ezért van, hogy minden szóbor, amelyet ezen encyklopaedikus szel- 
lemű és geniális spanyol emlékére emelnek, aki korának egyik legnagyobb 
tudósa volt, oly műemlék egyszersmind, amely a jelen és jövő nemzedéket 
arra figyelmezteti, hogy a gondolatszabadságot első kötelességünk magunknák 
gyakorolni és első jogunk azt másoknál tiszteletben tartani. 

Önök, midőn a genfi egyetemet, vagyis Kálvin egykori akadémiáját 
meghivták, hogy képviseltesse magát e műemlék felavatásánál, ezzel azt 
akarták, hogy a nagy reformátor szellemi utódai jőjjenek el és tegyenek 
tanúbizonyságot, megindúlt és őszinte bizonyságot, a XVI. századbeli tudo- 
mány nagy képviselője, Servét Mihály előtt. E nemes gondolatért köszönetet 
mondunk önöknek. A mi helyünk valóban itt volt és mi boldogok vagyunk, 
hogy itt lehetünk!" 


Báró Bánffy Dezső emléke. Az erdélyi ref. egyházkerület közgyűlésé- 
nek keretében országos jellegű ünnepélyen hódolt Bánffy Dezső főgondnok 
emlékének. Az emlékbeszédet dr Kenessey Béla püspök mondotta. Kiemelte 
nagy egyéniségének suggeráló erejét, vezető elvét, hogy mindenki szorgalmas 
és gyors legyen a maga dolgaiban. Vázolta, míly erős és gyors volt Bánffy 
élete egész pályáján, sohasem gyenge, okoskodó, hanem a természeti erők 
következetességével dolgozott. Ezután a nagy érdemeket szerzett főgondnok- 
ról és igaz kálvinista hitéről szólt. 


A protestáns püspökök fizetése Molnár Viktor államtitkár kezdemé- 
nyezésére a brassói ág. ev. egyházmegye mozgalmat indított az ev. püspökök 
fizetésének állami kiegészítése ügyében. Protestáns egyházi körökben nagyon 
élénken foglalkoznak e kérdéssel. A , Magyar Hirlap" adatokat közőlt, melyek 
különösen a gör. keleti püspökök által élvezett, állami segítséggel pótolt ma- 
gas jövedelmekkel szemben a prot. püspökök anyagi helyzetének szegényes 
voltát tüntetik fel. Ha a szász és görög egyházak nagymértékű anyagi támo- 
gatást kapnak a magyar államtól püspöki fizetés kiegészítése címén, legalább 
is hasonló méltányosságot elvárhatnak a hazafias protestáns egyházak, me- 
lyeknek nemzeti missziója a magyarság fenntartása és erősítése érdekében 
kétségkivűl sokkal jelentékenyebb. 


Törvényjavaslat az új egyetemekről. Gróf Zichy jános vallás- és köz- 
oktatásügyi miniszter a képviselőház dec. 1-én tartott ülésén törvényjavaslatot 
terjesztett be a debreceni és pozsonyi tudomány-egyetem létesítéséről. A ja- 
vaslat szerint Pozsonyban három, Debrecenben négy fakúltást fognak felállí- 
tani, még pedig amott orvosi, mathematikai—természettudományi és jog- és 
államtudományi kart, emitt pedig ref. hittudományi, jog- és államtudományi, 
bőlcsészet-, nyelv- és történettudományi és mathematika— természettudományit. 

A törvényjavaslat kiemeli Szeged jogos áspirációit s megigéri, hogy ezeket á 
legmesszebbmenőleg a jövőben egy másik főiskolai szervezettel fogja kielé- 
gíthetni. E megokolás szerint az Alföld délvidékének olyan berendezések fe- 
lelnének meg legjobban, melyek gazdasági, kereskedelmi- és technikai téren 
nyujtanak alkalmat magasabb kiképzésre. Az egyetem tipusának megállapítá- 
sánál külföldi tipusok mellett, különösen a helyi viszonyokat fogja tekintetbe 
venni. Debrecen közönsége — a lapok híradásai szerint — forrong és elége- 
detlenkedik, hogy az orvosi fakultás hiányzik a tervezetből. 


A lelkészi fizetés rendezése ügyében a tiszáninneni ref. egyházkerület 
elnökei levelet intéztek dr. Antal Gábor püspökhöz, mint a konvent elnöké- 
hez, melyben a közös bizottság összehívását sürgetik, hogy az 1912. évi ál- 
lami költségvetésben a lelkészek fizetésének rendezése végre biztosíttassék. 
Tarthatatlannak látják azt a függő helyzetet, melybe ez az ügy négy év óta 
jutott. anélkűl, hogy a felterjesztésekre még csak választ is adott volna a 
kormány. Érezvén a felelősség súlyát az eddigi sikertelenségért, arra kérik a 
püspököt, hogy szükség esetén még az egyetemes konventet is hívja össze, 
hogy a fizetésrendezés sérelmesen ne odáztassék el évről-évre. — Hasonló 
mozgalmat indított a magyarhoni ev. egyház is nov. 12-én a lelkészi fizetés 
rendezése ügyében hozott határozatával. A prot. közös bizottság nov. 27-én 
Budapesten igen népes gyűlésben foglalkozott a lelkészfizetések rendezésének 
kérdésével. Hosszas vita után célszerűségi szempontok figyelembevételével 
egyértelműen abban állapodtak meg, hogy egy albizottság lehető sürgösen 
jelenjék meg a miniszterelnöknél, a vallás- és közoktatásügyi miniszternél s 
hivatkozva a lelkészi fizetés csekélységére, az igények emelkedésére, a pénz 
vásárló erejének csökkenésére, az összes tisztviselők fizetésének emelésére, 
kérje a korpótlék-rendszer behozatalát úgy, hogy az lehetőleg már az 1912. évi 
költségvetésbe felvétessék Ha pedig ez már lehetetlen volna, biztosítson a 
kormány már ebben a költségvetésben minden lelkész részére megfelelő drá- 
gasági pótlékot. Foglalkozott még a bizottság a tanítói és tanári fizetéseknek 
az államiakéval egyenlővé tételével, a prot. tanároknak az állami intézetekben 
való mellőzésével, stb. A közös bizottság küldöttségileg tisztelgett a kultusz- 
miniszternél, aki válaszában kijelentette, hogy tárgyalásokat indított már a 
pénzügyminiszterrel az iránt, hogy a kongrua-rendezés ügyében némi kezdő. 
lépések már 1912-ben megtörténhessenek és a teljes rendezés az 1913. évi 
költségvetésben keresztülvihető legyen. A miniszter terve az, hogy a végleges. 
rendezés a korpótlékra legyen alapítva. 


i Torony- és harangszentelés Füzesgyarmaton. A fűzesgyarmati unitárius 
egyházközség tornyának és harangjainak felszentelési ünnepélyét dec. 10-én tar- 
totta. Az istentiszteleten Kiss Sándor helybeli lelkészimádkozott, felszentelő be- 
szédet Józan Miklós esperes mondott, a püspöki áldást dr, Boros György fő-. 
jegyző tolmácsolta, Este táncmulatsággal egybekötött kulturestélyt tartottak, 

Templomszentelés Nagyernyében. A nagyernyei unitárius leányegyház- 
község nagy buzgósággal gyűjtött költségen épített templomát dec. 10-én 
szentelte fel, mely alkalommal az isteni tiszteletet folyóiratunk munkatársa, 
Vári Albert főgimn. vallástanár végezte. 


Az erdélyi ref. egyházkerület új főgondnoka. Az erdélyi ref. eg gyház- 
kerület közgyűlése Bánffy Dezső br. főgondnok utódjáúl egyértelemmel Ke- 
mény Árpád bárót, főgimnáziumunk egykori jeles növendékét választotta meg. 
Nagy tetszéssel fogadott székfoglalójában igéri, hogy elődje lesz az ő irányító 
 tűzoszlopa s igyekezni fog az ő szellemében munkálkodni; arra kéri a min- 
denható kegyelmét, adjon erőt arra, hogy magyar kálvinista egyháza, hazája 
S nemzete javára munkálkodhassék; őket hűséggel, becsüijetesen szolgálhassa. 


Pokoly József debreceni egyetemi tanár. A tiszántúli egyházkerület 
Pokoly Józsefet, az erdélyi ref. theol. fakultás egyháztörténelem-tanárát az 
egyetemmé fejlesztendő debreceni fő.skolára az egyetemes történelem taná- 
rává választotta meg. A közgyűlés elnöke, gróf Degenfeld József megnyító- 
jában harcias módon kelt ki a kongregációk ellen, majd a prot. lelkészek és 
tanítók síralmas anyagi helyzetével foglalkozott. 


Pálffy András kitüntetése. Mint a hivatalos lap közli, várfalvi Pálffy 
András csiksomlyói körjegyzőt, törv. hat. bizottsági tagot és a csikvármegyei 
jegyzői egylet elnökét a király a koronás arany érdemkereszttel tüntette ki. 
A kitüntetett néhai dr. Pálffy Gyula volt vármegyei főorvos öccse és főisko- 
lánk egykori hallgatója volt. A megyeszerte szorgalmáról elismert jegyző, 
magas kitüntetéséhez gratulálunk. 


Gyászhírek. Kissolymosi Simó Ferenc, szilágynagyfalusi birtokos, egy- 
háztanácsos okt. 12-én 65-ik évében elhalt. Szilágyvármegyének egyik tekin- 
télyes birtokosa volt s nekünk derék hitsorsosunk, folyóíratunknak buzgó 
pártolója. Halálát a család részéről gyászolják: özvegye kissolymosi Simó 
Ferencné, Bayer Teréz; fiai: dr. kissolymosi Simó Károly aradi orvos, kis- 
solymosi Simó Ferenc. — Sepsikálnoki Bedő Gábor magyarsárosi unitárius 
lelkész nov. 10-én, életének 27., boldog házasságának 4-ik évében rövid 
szenvedés után elhalt. A fiatalabb papi nemzedéknek egyik fáradhatatlanúl 
munkás tagja volt, kinek működéséhez szép remények fűződtek. Halálát öz- 
vegye, kis leánya és nagyszámú rokonság gyászolja. — Márai Lajos nyug. 
laboratóriumi igazgató nov. 13-án életének 54-ik évében hosszas szenvedés 
után Mátyásföldön jobblétre szenderült. Halálát özvegye, fia s a Mayer- és 
Kőváry-család gyászolják. — Szentgericei Gál Károly birtokos dec. 1-én 
életének 71-ik évében Szentgericén elhalt. Gondos, józan, mértékletes, rend - 
szerető életével, a közjóban is híven munkáló önzetlenségével, nemes jelle- 
mével példát mutatott abban a szerény kis körben, melyen áldásos élete le 
folyt. Halálát a nagyszámú rokonságból gyászolják Gál Elek nyárádgálfalvi 
lelkész, mint testvére, Sárosi József ravai lelkész, mint veje és Molnár Kál- 
mán újszékelyi lelkész, mint unokaveje. 

Pályázat egyházi beszéd írására. Közönséges vasárnapi ünnepre! 
népszerű nyelven unitárius egyházi beszéd írandó a protestáns hitélet sza- : 
badelvű irányának szellemében s a nép vallásos hitének és erkölcsi érzésének! 
a serkentésére. A beszéd Máté evangéliuma XXVIII. r. 19. versében foglalt 
ez alapigére írandó : , Elmenvén tanítsatok minden népeket, megkeresztelvén : 
őket az atyának, fiunak és szentléleknek nevében." A beszéd terjedelme : 
ciceró betükkel nyomatva nyolcad alakban legfennebb 12—16 oldalra terjed- : 
het. A pályadíj egyszáz korona, mely a birálat kihírdetése után csak abszoluti 
becsű eredeti beszédnek adatik ki. A birálat eredményét az 1912. évi egyházi 
főtanácson hírdetik ki; a birálatot pedig az E. K. Tanács által a kolozsvári ! 
unitárius kollégiumban tanító felszentelt tanárok és lelkészek köréből, az E. 
K. Tanács által választott biráló-bizottság teljesíti. Pályázhat minden felszen- : 
telt unitárius lelkész, kivéve az előbb említett kollégiumban tanító tanárokat! 
és lelkészeket A pályaművek idegen kézzel írandók le és jeligével látandók 
el, szerző neve pedig külön boritékba zárandó s az a boriték a pályamunka ! 
jeligéjével látandó el. A pályaművek 1912. évi május hó 1-ig posta utján az: 
unitárius püspöki hivatalhoz küldendők be, később beérkezett művek pályá- : 
zatra nem bocsáttatnak. A pályamű a nyertes tulajdona marad, de a , Keresz- . 
tény Magvető" című unitáríus folyóíratban kiadatik. Nyomtatásban már meg-. 
jelent beszédek nem versenyezhetnek. A magyarországi Unitárius Egyház. 
Képviselő Tanácsának Kolozsvárt, 1911. évi november hó 22-én tartott ülésé- . 
ből. Ferencz József unitárius püspök. Végh Mihály titkár, 


